Πρόταση οδηγίας του Συμβουλίου περί κανόνων και προτύπων ασφαλείας για τα επιβατηγά πλοία (96/C 238/01) (Κείμενο που παρουσιάζει ενδιαφέρον για τον ΕΟΧ) COM(96) 61 τελικό - 96/0041 (SYN)

(υποβλήθηκε από την Επιτροπή στις 29 Φεβρουαρίου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 84 παράγραφος 2,

την πρόταση της Επιτροπής,

σε συνεργασία με το Ευρωπαϊκό Κοινοβούλιο,

τη γνώμη της Οικονομικής και Κοινωνικής Επιτροπής,

Αποφασίζοντας με τη διαδικασία του άρθρου 189Γ της συνθήκης,

Εκτιμώντας:

ότι η δράση της Κοινότητας στον τομέα των θαλασσίων μεταφορών θα πρέπει να αποσκοπεί στη βελτίωση της ασφάλειας των μεταφορών 7

ότι η Κοινότητα ανησυχεί σοβαρά για τα πρόσφατα ναυτικά ατυχήματα που συνέβησαν σε επιβατηγά πλοία και είχαν ως επακόλουθο τη μαζική απώλεια ανθρωπίνων ζωών 7 ότι οι ευρωπαίοι πολίτες και πολλοί άλλοι, που χρησιμοποιούν επιβατηγά πλοία και ταχύπλοα σκάφη σε ολόκληρη την Κοινότητα, δικαιούνται να αναμένουν το κατάλληλο επίπεδο ασφαλείας επί των πλοίων και να βασίζονται σε αυτό 7

ότι οι διατάξεις της οδηγίας 89/391/ΕΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία (1), καθώς και των επιμέρους οδηγιών που απορρέουν από αυτή, έχουν πλήρη εφαρμογή στη χρήση εξοπλισμού εργασίας και μέσων ατομικής προστασίας από τους εργαζομένους σε επιβατηγά πλοία που δρομολογούνται σε εσωτερικές γραμμές 7

ότι έχουν συναφθεί διεθνείς συμβάσεις, πιο συγκεκριμένα η σύμβαση SOLAS, που καθορίζουν πρότυπα ασφαλείας για τα επιβατηγά πλοία, μεταξύ άλλων 7 πολλοί όμως από τους σχετικούς κανονισμούς περιέχουν ασάφειες, οι οποίες ερμηνεύονται διαφορετικά από τα διάφορα κράτη της σημαίας, και παρέχουν στα κράτη της σημαίας πολλές δυνατότητες εξαιρέσεων 7 επιπλέον, οι εν λόγω συμβάσεις εξαιρούν τα επιβατηγά πλοία και ταχύπλοα σκάφη που δρομολογούνται σε εσωτερικές γραμμές από το πεδίο εφαρμογής των προτύπων που καθορίζονται σ' αυτές 7 ως εκ τούτου, τα κράτη μέλη έχουν θεσπίσει διαφορετικά πρότυπα και κανόνες για την ασφάλεια των επιβατηγών πλοίων, ιδίως εκείνων που εκτελούν εσωτερικά δρομολόγια 7

ότι, στο πλαίσιο της επίτευξης των στόχων της ενιαίας αγοράς, ελευθερώθηκε με τον κανονισμό (ΕΟΚ) αριθ. 4055/86 του Συμβουλίου (2) η παροχή υπηρεσιών θαλασσίων μεταφορών επιβατών μεταξύ των κρατών μελών καθώς και μεταξύ αυτών και τρίτων χωρών 7 ότι το 1993 άρχισε με την έκδοση του κανονισμού (ΕΟΚ) αριθ. 3577/92 (3) η ελευθέρωση και της παροχής υπηρεσιών θαλασσίων μεταφορών επιβατών μεταξύ λιμένων του ίδιου κράτους μέλους (θαλάσσιες ενδομεταφορές - καμποτάζ), η οποία θα ολοκληρωθεί σε όλη την έκταση της Κοινότητας τα αμέσως επόμενα χρόνια 7

ότι, επομένως, επιβάλλεται να ισχύσουν κοινά πρότυπα σε όλη την έκταση της Κοινότητας, ώστε να επιτευχθεί εναρμονισμένο και κατάλληλο επίπεδο ασφαλείας, όχι μόνον προς το συμφέρον των επιβατών και των πληρωμάτων των πλοίων αλλά και για να διασφαλιστούν ίσοι όροι ανταγωνισμού μεταξύ των επιχειρήσεων εκμετάλλευσης στα κοινοτικά ύδατα 7 ότι τα εν λόγω κοινά πρότυπα θα πρέπει να εφαρμοστούν πρώτα στις εσωτερικές γραμμές, όπου παρατηρούνται και οι μεγαλύτερες διαφορές ως προς τα πρότυπα μεταξύ των κρατών μελών, και μόνον αργότερα στα διεθνή δρομολόγια, με γνώμονα την τακτική της Κοινότητας να μη θεσπίζει, κατά κανόνα, ρυθμίσεις για τα διεθνή δρομολόγια εκτός του υφισταμένου διεθνούς πλαισίου 7 ότι, για να ξεκινήσουν οι κατάλληλες διαδικασίες καθορισμού κανόνων για τα διεθνή δρομολόγια με βάση τους κανόνες που ισχύουν για τις εσωτερικές γραμμές, θα πρέπει να εξουσιοδοτηθεί η Επιτροπή να διαπραγματευθεί, εξ ονόματος της Κοινότητας και στο πλαίσιο του Διεθνούς Ναυτιλιακού Οργανισμού, την αναθεώρηση και τον εκσυγχρονισμό των κανόνων που διέπουν τα διεθνή δρομολόγια καθώς και την εισαγωγή κανόνων για την έγκριση εξαιρέσεων από τους κανονισμούς της SOLAS όσον αφορά τα δρομολόγια αυτά 7

ότι η Επιτροπή, στην ανακοίνωσή της με τίτλο «Κοινή πολιτική για την ασφάλεια στη θάλασσα» της 24ης Φεβρουαρίου 1993 (4), ανακοίνωσε ότι ένας από τους στόχους που πρέπει να επιτευχθεί σε κοινοτικό επίπεδο είναι η έγκριση κοινών απαιτήσεων ασφαλείας για επιβατηγά πλοία που δεν εμπίπτουν στο πεδίο εφαρμογής των σχετικών διεθνών συμβάσεων 7 επιπλέον το Συμβούλιο της Ένωσης, κατά τη σύνοδό του της 8ης Ιουνίου 1993 (5), κάλεσε την Επιτροπή να υποβάλει το συντομότερο δυνατό στο Συμβούλιο εισηγήσεις για ειδική δράση και επίσημες προτάσεις σχετικά με κανόνες ασφαλείας για τα επιβατηγά σκάφη που εκτελούν εσωτερικά δρομολόγια 7 τέλος το Ευρωπαϊκό Κοινοβούλιο, με διάφορα ψηφίσματα, από τα οποία το τελευταίο εγκρίθηκε στις 27 Οκτωβρίου 1994 (6), έχει ζητήσει από την Επιτροπή να προτείνει σειρά μέτρων με σκοπό την ασφάλεια στη θάλασσα για τα επιβατηγά πλοία που εκτελούν δρομολόγια σε κοινοτικά ύδατα 7

ότι, αν ιδίως ληφθεί υπόψη η διάσταση εσωτερικής αγοράς των θαλασσίων μεταφορών, η δράση σε κοινοτικό επίπεδο είναι ο μόνος δυνατός τρόπος να καθιερωθεί κοινό επίπεδο ασφαλείας των πλοίων σε όλη την έκταση της Κοινότητας 7 η τυχόν αδράνεια της Κοινότητας θα είχε ως αποτέλεσμα, όχι μόνο την ανεπαρκή προστασία των επιβατών αλλά και τη διαιώνιση εντός της Κοινότητας υπερβολικά πολύπλοκων και ασταθών συστημάτων εις βάρος του ναυτιλιακού κλάδου 7

ότι το κοινό επίπεδο απαιτήσεων ασφαλείας πρέπει να επιτευχθεί με κοινοτικά μέτρα υποχρεωτικής εφαρμογής 7 ότι, εντούτοις, στη συγκεκριμένη περίπτωση αρκεί μια οδηγία του Συμβουλίου, η οποία, συνεπής προς την αρχή της αναλογικότητας, θα παρέχει σε κάθε κράτος μέλος το δικαίωμα να επιλέξει τα πιο ενδεδειγμένα για το εσωτερικό του σύστημα δικαίου μέσα εφαρμογής 7

ότι, μόλις τεθεί σε ισχύ η παρούσα οδηγία, η Επιτροπή θα υποβάλει πρόταση τροποποίησης του κανονισμού (ΕΟΚ) αριθ. 613/91 του Συμβούλιου, της 4ης Μαρτίου 1991, για τη μετανηολόγηση πλοίων στο εσωτερικό της Κοινότητας (7) 7 ότι, με την τροποποίηση αυτή, θα εξασφαλιστεί ότι τα κράτη μέλη δεν θα αρνούνται, για λόγους που συνδέονται με το αντικείμενο της παρούσας οδηγίας, τη μετανηολόγηση πλοίων που έχουν νηολογηθεί σε άλλο κράτος μέλος και ανταποκρίνονται στις απαιτήσεις της παρούσας οδηγίας, εφοδιασμένα με έγκυρο πιστοποιητικό 7

ότι, για να υλοποιηθούν η βελτίωση της ασφάλειας και η αποτροπή της στρέβλωσης του ανταγωνισμού, οι κοινές απαιτήσεις ασφαλείας θα πρέπει να ισχύσουν για όλα τα επιβατηγά πλοία και ταχύπλοα σκάφη που εκτελούν εσωτερικά δρομολογία στην Κοινότητα, ανεξάρτητα από τη σημαία που φέρουν 7

ότι τα επιβατηγά πλοία πρέπει να χωρίζονται σε διαφορετικές κατηγορίες, αναλόγως του φάσματος και των συνθηκών των θαλασσίων περιοχών στις οποίες δρομολογούνται 7 ότι τα επιβατηγά ταχύπλοα σκάφη πρέπει να κατατάσσονται σε κατηγορίες σύμφωνα με τις διατάξεις του κώδικα ταχυπλόων σκαφών, που έχει καταρτίσει ο Διεθνής Ναυτιλιακός Οργανισμός 7 οι θαλάσσιες περιοχές, που οριοθετούν τις ζώνες δρομολόγησης των διαφόρων κατηγοριών επιβατηγών πλοίων, πρέπει να καθορίζονται από την Επιτροπή με βάση κοινοποιήσεις από τα κράτη μέλη 7

ότι το κύριο πλαίσιο αναφοράς για τα πρότυπα ασφαλείας θα πρέπει να είναι η σύμβαση του 1974 για την ασφάλεια της ανθρώπινης ζωής στη θάλασσα - σύμβαση SOLAS του 1974 - όπως τροποποιήθηκε, η οποία περιλαμβάνει, μεταξύ άλλων, διεθνώς συμφωνηθέντα πρότυπα για τα επιβατηγά πλοία και ταχύπλοα σκάφη που εκτελούν διεθνή δρομολόγια καθώς και κατάλληλους κανονισμούς και άλλα συμπληρωματικά και ερμηνευτικά μέτρα 7

ότι η προσέγγιση στον καθορισμό των απαιτήσεων ασφαλείας επιβάλλεται να είναι διαφορετική για τις διάφορες κατηγορίες τόσο των νέων όσο και των υπαρχόντων πλοίων, ώστε να εγγυάται ισοδύναμο επίπεδο ασφάλειας ανάλογα με τις ειδικές ανάγκες κάθε κατηγορίας και τους σχετικούς περιορισμούς 7 επιπλέον, κρίνεται επίσης σκόπιμο να γίνει διάκριση, ως προς τις απαιτήσεις στις οποίες θα πρέπει να ανταποκρίνονται, μεταξύ των υπαρχόντων πλοίων και εκείνων που θα ναυπηγηθούν μετά την ημερομηνία έναρξης της ισχύος των εθνικών κανόνων που θα θεσπιστούν σύμφωνα με την παρούσα οδηγία, δεδομένου ότι η επιβολή στα υπάρχοντα πλοία των κανόνων που θα ισχύουν για τα νέα πλοία θα συνεπαγόταν τόσο εκτεταμένες αλλαγές στην κατασκευή των πρώτων, ώστε δεν θα ήταν οικονομικά βιώσιμο 7 οι νέοι εναρμονισμένοι κανόνες του παραρτήματος I θα πρέπει να ισχύσουν για τα πλοία της κατηγορίας Β, των οποίων το μήκος υπερβαίνει τα 24 μέτρα, βάσει χρονοδιαγράμματος ανάλογου με το προβλεπόμενο στη σύμβαση SOLAS για τα διεθνή δρομολόγια 7

ότι, λαμβάνοντας υπόψη το στόχο της οδηγίας 96/. . ./ΕΚ του Συμβουλίου για το ναυτικό εξοπλισμό, που είναι να εξαλειφθούν τα εμπόδια στις συναλλαγές τέτοιου εξοπλισμού, καθώς και τη σχέση μεταξύ των απαιτήσεων της παραπάνω και της παρούσας οδηγίας, ο επί του πλοίου ναυτικός εξοπλισμός που είναι σύμφωνος προς τις διατάξεις της οδηγίας 96/. . ./ΕΚ δεν πρέπει να υποβάλλεται σε πρόσθετες δοκιμές όταν τοποθετείται σε επιβατηγό πλοίο 7

ότι, λόγω των ουσιαστικών διαφορών μεταξύ των επιβατηγών ταχυπλόων σκαφών και των κλασικών επιβατηγών πλοίων ως προς το σχεδιασμό, την κατασκευή και τη χρήση τους, τα σκάφη αυτά θα πρέπει να υπόκεινται σε ειδικούς κανόνες 7

ότι τα κράτη μέλη δύνανται να ασκούν τα δικαιώματα του κράτους του λιμένα για να ελέγχουν την τήρηση των διατάξεων της παρούσας οδηγίας, κατά τα προβλεπόμενα στην οδηγία 95/21/ΕΚ του Συμβουλίου, της 19ης Ιουνίου 1995, για την επιβολή στη ναυσιπλοΐα που συνεπάγεται χρήση κοινοτικών λιμένων και διέλευση από ύδατα υπό τη δικαιοδοσία των κρατών μελών, των διεθνών προτύπων για την ασφάλεια των πλοίων, την πρόληψη της ρύπανσης και τις συνθήκες διαβίωσης και εργασίας επί του πλοίου (έλεγχος του κράτους του λιμένα) (8) 7

ότι τα κράτη μέλη ενδέχεται να θεωρήσουν σκόπιμο να εξαιρέσουν από το πεδίο εφαρμογής της παρούσας οδηγίας πλοία που δρομολογούνται υπό ειδικούς περιορισμούς ή να επιτρέψουν την εφαρμογή ισοδύναμων προτύπων 7 ότι θα πρέπει να έχουν το δικαίωμα να θεσπίζουν μέτρα για το σκοπό αυτό με την προϋπόθεση ότι η Επιτροπή, ενεργώντας με τη διαδικασία επιτροπής που καθορίζεται στο άρθρο 12 της οδηγίας 93/75/ΕΟΚ του Συμβουλίου, της 13ης Σεπτεμβρίου 1993, σχετικά με τις ελάχιστες προδιαγραφές που απαιτούνται για τα πλοία τα οποία κατευθύνονται σε ή αποπλέουν από κοινοτικούς λιμένες μεταφέροντας επικίνδυνα ή ρυπογόνα εμπορεύματα (9), δεν έχει προβάλει αντιρρήσεις εντός έξι μηνών, από την κοινοποίηση σ' αυτήν, των σχετικών προτάσεων 7 ότι στα κράτη μέλη είναι δυνατόν να επικρατούν τοπικές συνθήκες, οι οποίες δικαιολογούν την εφαρμογή πρόσθετων μέτρων σε όλα τα σκάφη που δρομολογούνται σε μία συγκεκριμένη θαλάσσια περιοχή 7 στις περιπτώσεις αυτές θα πρέπει να εφαρμόζεται η ίδια διαδικασία 7

ότι η Επιτροπή είναι απαραίτητο να επικουρείται στη μέριμνα για την αποτελεσματική εφαρμογή της οδηγίας από επιτροπή αποτελούμενη από αντιπροσώπους των κρατών μελών 7 ότι τα καθήκοντα αυτά μπορεί να τα αναλάβει η επιτροπή που έχει συσταθεί βάσει του άρθρου 12 της οδηγίας 93/75/ΕΟΚ του Συμβουλίου 7

ότι, για τον έλεγχο της αποτελεσματικής εφαρμογής και της τήρησης της οδηγίας, τα νέα και τα υπάρχοντα επιβατηγά πλοία και σκάφη πρέπει να επιθεωρούνται από τις αρμόδιες αρχές του κράτους, του οποίου τη σημαία φέρει το εκάστοτε πλοίο ή σκάφος, ή εξ ονόματός τους, και να εφοδιάζονται με δήλωση συμμόρφωσης προς την οδηγία 7 ότι, για τα επιβατηγά ταχύπλοα σκάφη, πρέπει να εκδίδονται πιστοποιητικά και άδειες σύμφωνα με τον κώδικα ταχυπλόων σκαφών,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Σκοπός

Σκοπός της παρούσας οδηγίας είναι να εισαχθεί ενιαίο επίπεδο ασφαλείας της ζωής και της περιουσίας στα νέα και στα υπάρχοντα επιβατηγά πλοία και ταχύπλοα σκάφη, όταν και οι δύο κατηγορίες πλοίων και σκαφών εκτελούν εσωτερικά δρομολόγια, και να θεσπιστούν διαδικασίες εναρμόνισης των κανόνων που ισχύουν για τα επιβατηγά πλοία τα οποία δρομολογούνται σε διεθνείς γραμμές.

Άρθρο 2

Ορισμοί

Για τον σκοπό της παρούσας οδηγίας και των παραρτημάτων της, νοούνται ως:

α) «διεθνείς συμβάσεις», η διεθνής σύμβαση του 1974 για την ασφάλεια της ανθρώπινης ζωής στη θάλασσα και η διεθνής σύμβαση του 1996, μαζί με τα πρωτόκολλα και τις τροποποιήσεις τους που ισχύουν την ημερομηνία εκδόσεως της παρούσας οδηγίας 7

β) «κώδικας ευστάθειας στην άθικτη κατάσταση», ο «διεθνής κώδικας για την ευστάθεια στην άθικτη κατάσταση όλων των τύπων πλοίων που καλύπτονται από τις ρυθμίσεις του ΙΜΟ», ο οποίος εγκρίθηκε από τη συνέλευση του ΙΜΟ στη 18η σύνοδό της με το ψήφισμά της αριθ. Α. 749 (18), της 4ης Νοεμβρίου 1993, όπως έχει τροποποιηθεί την ημερομηνία εκδόσεως της παρούσας οδηγίας 7

γ) «κώδικας ταχυπλόων σκαφών», ο «διεθνής κώδικας ασφαλείας ταχυπλόων σκαφών», ο οποίος εγκρίθηκε από την επιτροπή ναυτικής ασφαλείας του ΙΜΟ, με το ψήφισμά της αριθ. MSC 63/36, της 27ης Ιουνίου 1994, όπως έχει τροποποιηθεί την ημερομηνία εκδόσεως της παρούσας οδηγίας 7

δ) «GMDSS», το παγκόσμιο ναυτιλιακό σύστημα ασφαλείας και κινδύνου, που ορίζεται στο κεφάλαιο IV της σύμβασης SOLAS του 1974, όπως έχει τροποποιηθεί την ημερομηνία εκδόσεως της παρούσας οδηγίας 7

ε) «επιβατηγό πλοίο», κάθε πλοίο το οποίο μεταφέρει περισσοτέρους από δώδεκα επιβάτες 7

στ) «επιβατηγό ταχύπλοο σκάφος», ταχύπλοο σκάφος που ορίζεται στον κανονισμό 1 του κεφαλαίου Χ της σύμβασης SOLAS του 1974, όπως έχει τροποποιηθεί την ημερομηνία εκδόσεως της παρούσας οδηγίας, το οποίο μεταφέρει περισσοτέρους από δώδεκα επιβάτες 7

ζ) «νέο πλοίο» ή «νέο σκάφος», πλοίο ή σκάφος στο οποίο έχει τοποθετηθεί η τρόπιδα ή το οποίο ευρίσκεται σε ανάλογο στάδιο κατασκευής, κατά ή μετά την ημερομηνία που καθορίζεται στο άρθρο 13 παράγραφος 1. Ως ανάλογο στάδιο κατασκευής νοείται το στάδιο κατά το οποίο:

i) αρχίζει η ναυπήγηση που προσδιορίζει ένα συγκεκριμένο πλοίο ή σκάφος και

ii) έχει αρχίσει η συναρμολόγηση του εν λόγω πλοίου ή σκάφους, που αντιστοιχεί σε τουλάχιστον 50 τόνους ή στο 1 % της εκτιμώμενης μάζας όλου του δομικού υλικού, όποιο από τα δύο είναι μικρότερο 7

η) «υπάρχον πλοίο» ή «υπάρχον σκάφος», κάθε πλοίο ή σκάφος που δεν είναι νέο 7

θ) «επιβάτης», κάθε άτομο πλην:

i) του πλοιάρχου και των μελών του πληρώματος ή άλλων ατόμων που απασχολούνται ή έχουν προσληφθεί υπό οποιαδήποτε ιδιότητα στο πλοίο για τις ανάγκες του εν λόγω πλοίου 7 και

ii) των παιδιών ηλικίας κάτω του ενός έτους 7

ι) «μήκος του πλοίου», εκτός αντιθέτων διατάξεων, το 96 % του συνολικού μήκους επί της ισάλου γραμμής στο 85 % του ελαχίστου βυθίσματος, όπως μετράται από την άνω όψη της τρόπιδος, ή το μήκος από την πρωραία όψη της στείρας μέχρι τον άξονα του κορμού του πηδαλίου στην εν λόγω ίσαλο γραμμή, εάν είναι μεγαλύτερο. Στα πλοία που έχουν σχεδιασθεί με κλίση της τρόπιδος, η ίσαλος γραμμή επί της οποίας μετράται το μήκος είναι παράλληλη προς τη σχεδιασθείσα ίσαλο 7

ια) «ύψος πρώρας», το ύψος που ορίζεται στον κανονισμό 39 της διεθνούς συμβάσεως του 1996 για την έμφορτο ίσαλο γραμμή, ως η κατακόρυφη απόσταση στον πρωραίο νομέα μεταξύ της ισάλου γραμμής που αντιστοιχεί στο προσδιορισθέν ύψος εξάλων θέρους και στη σχεδιασθείσα διαγωγή και του άνω μέρους του ίχνους του εκτεθειμένου καταστρώματος 7

ιβ) «πλοίο με πλήρες κατάστρωμα», πλοίο που διαθέτει ολοκληρωμένο κατάστρωμα, εκτεθειμένο στον καιρό και στη θάλασσα, το οποίο διαθέτει μόνιμα μέσα κλεισίματος όλων των ανοιγμάτων στο εκτεθειμένο στον καιρό τμήμα και κάτω από το οποίο όλα τα ανοίγματα στις πλευρές του πλοίου είναι εφοδιασμένα με μόνιμα μέσα τουλάχιστον καιροστεγούς κλεισίματος.

Το ολοκληρωμένο κατάστρωμα μπορεί να είναι υδατοστεγές κατάστρωμα ή ισοδύναμη κατασκευή, αποτελούμενη από ένα μη υδατοστεγές κατάστρωμα καλυμμένο τελείως από μια καιροστεγή κατασκευή επαρκούς αντοχής, ώστε να διατηρείται η καιροστεγής ακεραιότητα, και εφοδιασμένο με καιροστεγείς συσκευές κλεισίματος 7

ιγ) «διεθνές δρομολόγιο», το ταξίδι από λιμένα κράτους μέλους σε λιμένα εκτός αυτού του κράτους ή αντιστρόφως 7

ιδ) «εσωτερικό δρομολόγιο», το ταξίδι στις θαλάσσιες περιοχές από ένα λιμένα κράτους μέλους στον ίδιο ή άλλο λιμένα του ίδιου κράτους 7

ιε) «θαλάσσια περιοχή», η περιοχή που καθορίζεται σύμφωνα με τη διάταξη του άρθρου 4 παράγραφος 2.

Ωστόσο, για την εφαρμογή των διατάξεων σχετικά με τις ραδιοεπικοινωνίες, οι ορισμοί των θαλασσίων περιοχών είναι εκείνοι που δίδονται στον κανονισμό 2, κεφάλαιο IV της SOLAS 7

ιστ) «περιοχή λιμένα», μια περιοχή πλην της θαλάσσιας περιοχής, που καθορίζεται από τα κράτη μέλη και εκτείνεται μέχρι τις ακρότατες μόνιμες εγκαταστάσεις ελλιμενισμού, οι οποίες αποτελούν αναπόσπαστο μέρος ενός λιμενικού συστήματος 7

ιζ) «καταφύγιο», οποιαδήποτε φυσικά ή τεχνητά προφυλαγμένη περιοχή, η οποία είναι δυνατόν να χρησιμοποιηθεί ως καταφύγιο από πλοίο ή σκάφος σε συνθήκες που ενδέχεται να θέσουν σε κίνδυνο την ασφάλειά του 7

ιη) «αρχή του κράτους της σημαίας», οι αρμόδιες αρχές του κράτους, του οποίου τη σημαία δικαιούται να φέρει το πλοίο 7

ιθ) «κράτος υποδοχής», το κράτος μέλος, προς ή από τον ή τους λιμένες του οποίου εκτελεί εσωτερικά δρομολόγια ένα πλοίο ή σκάφος που φέρει τη σημαία άλλου κράτους μέλους 7

κ) «αναγνωρισμένος οργανισμός», οργανισμός αναγνωρισμένος σύμφωνα με το άρθρο 4 της οδηγίας 94/57/ΕΚ του Συμβουλίου, της 22ας Νοεμβρίου 1994, σχετικά με κοινούς κανόνες και πρότυπα για τους οργανισμούς επιθεώρησης και εξέτασης πλοίων και για τις συναφείς δραστηριότητες των ναυτικών αρχών (10) 7

κα) «μίλι», 1852 μέτρα 7

κβ) «σημαντικό ύψος κύματος» ο μέσος όρος των τριών μεγαλύτερων υψών κύματος που παρατηρήθηκαν σε ένα δεδομένο χρονικό διάστημα.

Άρθρο 3

Πεδίο εφαρμογής

1. Η παρούσα οδηγία ισχύει για:

α) τα νέα και τα υπάρχοντα επιβατηγά πλοία και

β) τα επιβατηγά ταχύπλοα σκάφη,

ανεξαρτήτως της σημαίας τους, όταν εκτελούν εσωτερικά δρομολόγια.

Κάθε κράτος μέλος, υπό τη δικαιοδοσία του ως κράτους υποδοχής, εξασφαλίζει ότι τα επιβατηγά πλοία και ταχύπλοα σκάφη που φέρουν σημαία κράτους μη μέλους, πριν δρομολογηθούν σε εσωτερικές γραμμές στην επικράτειά του, πληρούν απόλυτα τις απαιτήσεις της παρούσας οδηγίας.

2. Η παρούσα οδηγία δεν ισχύει για:

α) τα επιβατηγά πλοία που είναι:

- πολεμικά και οπλιταγωγά πλοία,

- πλοία χωρίς μηχανικά μέσα πρόωσης,

- ξύλινα πλοία απλοϊκής κατασκευής,

- ιστορικά επιβατηγά πλοία σχεδιασμένα πριν από το 1965 και μεμονωμένα αντίγραφά τους, κατασκευασμένα κατά το μεγαλύτερο μέρος από τα αρχικά υλικά,

- θαλαμηγοί, εκτός εάν έχουν ή πρόκειται να έχουν πλήρωμα και μεταφέρουν ή πρόκειται να μεταφέρουν περισσότερους από δώδεκα επιβάτες για εμπορικούς σκοπούς,

- πλοία που χρησιμοποιούνται αποκλειστικά σε περιοχές λιμένων 7

β) τα επιβατηγά ταχύπλοα σκάφη που είναι:

- πολεμικά και οπλιταγωγά σκάφη,

- σκάφη αναψυχής, εκτός εάν έχουν ή πρόκειται να έχουν πλήρωμα και μεταφέρουν ή πρόκειται να μεταφέρουν περισσότερους από δώδεκα επιβάτες για εμπορικούς σκοπούς, και

- σκάφη που χρησιμοποιούνται αποκλειστικά σε περιοχές λιμένων.

Άρθρο 4

Κατηγορίες επιβατηγών πλοίων

1. Τα επιβατηγά πλοία κατατάσσονται στις ακόλουθες κατηγορίες, ανάλογα με τη θαλάσσια περιοχή στην οποία δρομολογούνται:

«Κατηγορία Α» σημαίνει επιβατηγό πλοίο που εκτελεί εσωτερικά δρομολόγια, πλην εκείνων που καλύπτονται από τις κατηγορίες Β, Γ και Δ 7

«Κατηγορία Β» σημαίνει επιβατηγό πλοίο που εκτελεί εσωτερικά δρομολόγια, κατά την πορεία των οποίων ουδέποτε απομακρύνεται περισσότερο από 20 μίλια από την ακτογραμμή, όπου μπορούν να αποβιβασθούν ναυαγοί, που αντιστοιχεί στο μέσο ύψος της παλίρροιας 7

«Κατηγορία Γ» σημαίνει επιβατηγό πλοίο που εκτελεί εσωτερικά δρομολόγια σε θαλάσσιες περιοχές όπου η πιθανότητα υπέρβασης των 2,5 μέτρων σημαντικού ύψους κύματος είναι μικρότερη του 10 % σε περίοδο ενός έτους, προκειμένου για δρομολόγηση καθ' όλη τη διάρκεια του έτους, ή σε περιορισμένη περίοδο του έτους, προκειμένου για δρομολόγηση αποκλειστικά αυτή την περίοδο (π.χ. δρομολόγηση κατά τους θερινούς μήνες), κατά την πορεία των οποίων ουδέποτε απομακρύνεται περισσότερο από 15 μίλια από καταφύγιο ούτε περισσότερο από 5 μίλια από την ακτογραμμή, όπου μπορούν να αποβιβασθούν ναυαγοί, που αντιστοιχεί στο μέσο ύψος της παλίρροιας 7

«Κατηγορία Δ» σημαίνει επιβατηγό πλοίο που εκτελεί εσωτερικά δρομολόγια σε θαλάσσιες περιοχές όπου η πιθανότητα υπέρβασης του 1,5 μέτρου σημαντικού ύψους κύματος είναι μικρότερη από 10 % σε περίοδο ενός έτους, προκειμένου για δρομολόγηση καθ' όλη τη διάρκεια του έτους, ή σε περιορισμένη περίοδο του έτους, προκειμένου για δρομολόγηση αποκλειστικά αυτή την περίοδο (π.χ. δρομολόγηση κατά τους θερινούς μήνες), κατά την πορεία των οποίων ουδέποτε απομακρύνεται περισσότερο από 6 μίλια από καταφύγιο ούτε περισσότερο από 3 μίλια από την ακτογραμμή, όπου μπορούν να αποβιβασθούν ναυαγοί, που αντιστοιχεί στο μέσο ύψος της παλίρροιας 7

2. Η Επιτροπή, με τις διαδικασίες που καθορίζονται στο άρθρο 9 παράγραφος 2, καταρτίζει και ενημερώνει τον κατάλογο θαλασσίων περιοχών, βάσει κοινοποιήσεων που διαβιβάζονται από τα κράτη μέλη. Τα κράτη μέλη κοινοποιούν, το αργότερο έξι μήνες πριν από την ημερομηνία εφαρμογής που αναφέρεται στο άρθρο 13 παράγραφος 1 της παρούσας οδηγίας, τις θαλάσσιες περιοχές υπό τη δικαιοδοσία τους, οριοθετώντας τις ζώνες δρομολόγησης καθ' όλη τη διάρκεια του έτους και, κατά περίπτωση, περιοδικής δρομολόγησης υπό περιορισμούς των διαφόρων κατηγοριών πλοίων. Για τον σκοπό αυτό, χρησιμοποιούν τα κριτήρια κατάταξης που καθορίζονται στην παράγραφο 1. Ο κατάλογος δημοσιεύεται στην Επίσημη Εφημερίδα των Ευρωπαϊκών Κοινοτήτων.

3. Για τα επιβατηγά ταχύπλοα σκάφη, ισχύουν οι κατηγορίες που καθορίζονται στο κεφάλαιο I παράγραφοι 1.4.10 και 1.4.11 του κώδικα ταχυπλόων σκαφών.

Άρθρο 5

Εφαρμογή

1. Τόσο τα νέα όσο και τα υπάρχοντα επιβατηγά πλοία και ταχύπλοα σκάφη, όταν εκτελούν εσωτερικά δρομολόγια, πρέπει να πληρούν τους σχετικούς κανόνες ασφαλείας που καθορίζονται στην παρούσα οδηγία.

2. Τα κράτη μέλη δεν εμποδίζουν, για λόγους που απορρέουν από την παρούσα οδηγία, τη δρομολόγηση σε εσωτερικές γραμμές επιβατηγών πλοίων και ταχυπλόων σκαφών που πληρούν τις απαιτήσεις της παρούσας οδηγίας. Κάθε κράτος μέλος, υπό την ιδιότητα του κράτους υποδοχής, αναγνωρίζει τα πιστοποιητικά ασφαλείας και τις άδειες δρομολόγησης ταχυπλόου σκάφους, τα οποία εκδίδονται από άλλο κράτος μέλος για επιβατηγά ταχύπλοα σκάφη που εκτελούν εσωτερικά δρομολόγια, όπως και τις αναφερόμενες στο άρθρο 11 δηλώσεις συμμόρφωσης, οι οποίες εκδίδονται από άλλο κράτος μέλος για επιβατηγά πλοία που εκτελούν εσωτερικά δρομολόγια.

3. Το κράτος υποδοχής δύναται να επιθεωρεί ένα επιβατηγό πλοίο, όπως και ένα επιβατηγό ταχύπλοο σκάφος, που δρομολογείται σε εσωτερική γραμμή και να ελέγχει τα έγγραφά του σύμφωνα με τις διατάξεις της οδηγίας 95/21/ΕΚ του Συμβουλίου για τον έλεγχο του κράτους του λιμένα. Εφόσον όμως ένα επιβατηγό πλοίο ή ταχύπλοο σκάφος που εκτελεί εσωτερικά δρομολόγια φέρει έγκυρη δήλωση συμμόρφωσης προς την παρούσα οδηγία ή έγκυρο πιστοποιητικό κατά τα προβλεπόμενα στο άρθρο 11 παράγραφος 3, η ιδιότητα του επιβατηγού πλοίου δεν πρέπει να θεωρείται σαφής λόγος για τη διενέργεια εκτενέστερης επιθεώρησης σύμφωνα με τις διατάξεις της οδηγίας 95/21/ΕΚ του Συμβουλίου για τον έλεγχο του κράτους του λιμένα.

4. Κάθε ναυτικός εξοπλισμός επί του πλοίου, ο οποίος καλύπτεται από το παράρτημα Α.1 της οδηγίας 96/. . ./ΕΚ του Συμβουλίου (11) και είναι σύμφωνος με τις διατάξεις της, θα θεωρείται σύμφωνος με τις διατάξεις της παρούσας οδηγίας, ανεξαρτήτως του εάν το παράρτημα I απαιτεί να εγκρίνεται ο εξοπλισμός και να υποβάλλεται σε δοκιμές οι οποίες κρίνονται ικανοποιητικές από την αρχή του κράτους της σημαίας.

Άρθρο 6

Απαιτήσεις ασφαλείας

1. Όσον αφορά τα νέα και τα υπάρχοντα επιβατηγά πλοία των κατηγοριών Α, Β, Γ και Δ:

α) Η κατασκευή και η συντήρηση του κύτους, των κυρίων και βοηθητικών μηχανών και των ηλεκτρικών και αυτομάτων εγκαταστάσεων πρέπει να πληρούν τα πρότυπα κατάταξης, τα οποία καθορίζονται στους κανόνες «αναγνωρισμένου οργανισμού» ή σε ισοδύναμους κανόνες που χρησιμοποιούνται από μια αρχή σύμφωνα με το άρθρο 14 παράγραφος 2 της οδηγίας 94/57/ΕΚ σχετικά με κοινούς κανόνες και πρότυπα για τους οργανισμούς επιθεώρησης και εξέτασης πλοίων.

β) Ισχύουν οι διατάξεις του κεφαλαίου IV, συμπεριλαμβανομένων των τροποποιήσεων GMDSS του 1988, και των κεφαλαίων V και VI της σύμβασης SOLAS του 1974, όπως έχει τροποποιηθεί την ημερομηνία εκδόσεως της παρούσας οδηγίας.

γ) Εξοπλισμός ναυσιπλοΐας επί του πλοίου:

Ισχύουν οι διατάξεις για τον εξοπλισμό ναυσιπλοΐας επί του πλοίου του κανονισμού 12, κεφάλαιο V της SOLAS του 1974, όπως έχει τροποποιηθεί την ημερομηνία εκδόσεως της παρούσας οδηγίας. Ο εξοπλισμός ναυσιπλοΐας επί του πλοίου που καλύπτεται από το παράρτημα Α.1 της οδηγίας 96/. . ./ΕΚ (12) και είναι σύμφωνος προς τις διατάξεις της, θεωρείται ότι ανταποκρίνεται στις σχετικές με την έγκριση τύπου απαιτήσεις του κανονισμού V/12(r) της SOLAS.

2. Όσον αφορά τα νέα επιβατηγά πλοία:

α) Γενικές απαιτήσεις

i) Τα νέα επιβατηγά πλοία της κατηγορίας Α πρέπει να πληρούν εξ ολοκλήρου τις απαιτήσεις της SOLAS του 1974, όπως έχει τροποποιηθεί την ημερομηνία εκδόσεως της παρούσας οδηγίας, και τις σχετικές ειδικές απαιτήσεις που καθορίζονται στην παρούσα οδηγία και στο παράρτημα I. Ως προς τους κανονισμούς εκείνους, των οποίων η ερμηνεία επαφίεται, κατά τη SOLAS, στη διακριτική ευχέρεια των αρμοδίων αρχών, η αρχή του κράτους της σημαίας εφαρμόζει την ερμηνεία που περιλαμβάνεται στο παράρτημα I.

ii) Τα νέα επιβατηγά πλοία των κατηγοριών Β, Γ και Δ πρέπει να πληρούν τις σχετικές ειδικές απαιτήσεις που καθορίζονται στην παρούσα οδηγία και στο παράρτημα I.

β) Απαιτήσεις σχετικά με την έμφορτο ίσαλο γραμμή

i) Όλα τα νέα επιβατηγά πλοία μήκους 24 μέτρων και άνω πρέπει να είναι σύμφωνα με τη διεθνή σύμβαση του 1966 για την έμφορτο ίσαλο γραμμή.

ii) Στα νέα επιβατηγά πλοία μήκους κάτω των 24 μέτρων, πρέπει να εφαρμόζονται, σχετικά με το μήκος και την κατηγορία, κριτήρια με ισοδύναμο επίπεδο ασφαλείας όπως εκείνα της συμβάσεως του 1996 για την έμφορτο ίσαλο γραμμή.

iii) Κατά παρέκκλιση των στοιχείων i) και ii), τα νέα επιβατηγά πλοία της κατηγορίας Δ εξαιρούνται από την απαίτηση ελαχίστου ύψους πρώρας που καθορίζεται στη διεθνή σύμβαση του 1996 για την έμφορτο ίσαλο γραμμή.

iv) Τα νέα επιβατηγά πλοία των κατηγοριών Α, Β, Γ και Δ πρέπει να διαθέτουν πλήρες κατάστρωμα.

3. Όσον αφορά τα υπάρχοντα επιβατηγά πλοία:

α) Τα υπάρχοντα επιβατηγά πλοία της κατηγορίας Α πρέπει να είναι σύμφωνα με τους κανονισμούς για τα υπάρχοντα επιβατηγά πλοία που καθορίζονται στη σύμβαση SOLAS του 1974, όπως έχει τροποποιηθεί την ημερομηνία εγκρίσεως της παρούσας οδηγίας, και με τις σχετικές ειδικές απαιτήσεις της παρούσας οδηγίας και του παραρτήματος I. Ως προς τους κανονισμούς εκείνους, των οποίων η ερμηνεία επαφίεται, κατά τη SOLAS, στη διακριτική ευχέρεια των αρμοδίων αρχών, η αρχή του κράτους της σημαίας εφαρμόζει την ερμηνεία που περιλαμβάνεται στο παράρτημα I.

β) Τα υπάρχοντα επιβατηγά πλοία της κατηγορίας Β μήκους 24 μέτρων και άνω πρέπει να πληρούν τις σχετικές ειδικές απαιτήσεις της παρούσας οδηγίας και του παραρτήματος I. Όταν δεν καθορίζονται προγενέστερες ημερομηνίες, οι απαιτήσεις του παραρτήματος I πρέπει να πληρούνται το αργότερο από την 1η Οκτωβρίου 2010 ή 15 έτη μετά τη χρονολογία ναυπήγησης του πλοίου, αναλόγως του ποια είναι μεταγενέστερη. Μέχρι την ημερομηνία αυτή, πρέπει να τηρούνται οι εθνικοί κανόνες του κράτους της σημαίας που παρέχουν ισοδύναμο επίπεδο ασφαλείας.

Τα υπάρχοντα επιβατηγά πλοία της κατηγορίας Β μήκους κάτω των 24 μέτρων πρέπει να ανταποκρίνονται στις σχετικές ειδικές απαιτήσεις της παρούσας οδηγίας και του κεφαλαίου III του παραρτήματος I και, στα πεδία που δεν καλύπτονται από τις εν λόγω απαιτήσεις, στους κανόνες της αρχής του κράτους της σημαίας. Οι κανόνες αυτοί πρέπει να παρέχουν επίπεδο ασφάλειας ισοδύναμο με το παρεχόμενο από τα κεφάλαια II-1 και II-2 του παραρτήματος I, λαμβανομένων υπόψη των ειδικών κατασκευαστικών περιορισμών που απορρέουν από το μέγεθος των συγκεκριμένων πλοίων.

γ) Τα υπάρχοντα επιβατηγά πλοία των κατηγοριών Γ και Δ πρέπει να ανταποκρίνονται στις σχετικές ειδικές απαιτήσεις της παρούσας οδηγίας και του κεφαλαίου III του παραρτήματος I και, στα πεδία που δεν καλύπτονται από τις εν λόγω απαιτήσεις, στους κανόνες της αρχής του κράτους της σημαίας. Οι κανόνες αυτοί πρέπει να παρέχουν επίπεδο ασφάλειας ισοδύναμο με το παρεχόμενο από τα κεφάλαια II-1 και II-2 του παραρτήματος I, λαμβανομένων υπόψη των ειδικών τοπικών συνθηκών δρομολόγησης στις θαλάσσιες περιοχές, στις οποίες τα πλοία αυτών των κατηγοριών μπορούν να εκτελούν δρομολόγια.

δ) Όταν ένα κράτος μέλος θεωρεί ότι οι κανόνες που εφαρμόζει η αρχή του κράτους της σημαίας σύμφωνα με τα στοιχεία β) και γ) δεν πληρούν τις απαιτήσεις των παραπάνω στοιχείων, το γνωστοποιεί αμέσως στην Επιτροπή. Η Επιτροπή προβαίνει σε ενέργειες για να λάβει απόφαση με τη διαδικασία του άρθρου 9 παράγραφος 2.

ε) Οι μεγάλης έκτασης επισκευές, μετατροπές και μετασκευές καθώς και ο συνδεόμενος με τις εργασίες αυτές εξοπλισμός, υπόκεινται στις απαιτήσεις της παραγράφου 2 στοιχείο α) για τα νέα πλοία. Οι μετατροπές που επέρχονται σε υπάρχον πλοίο με αποκλειστικό σκοπό να ενισχυθεί η βιωσιμότητά του, δεν θεωρούνται ως μετασκευές μεγάλης έκτασης.

4. Όσον αφορά τα επιβατηγά ταχύπλοα σκάφη:

α) Τα νέα επιβατηγά ταχύπλοα σκάφη πρέπει να πληρούν τις απαιτήσεις που καθορίζονται στον κώδικα ταχυπλόων σκαφών.

β) Η κατασκευή και η συντήρηση των επιβατηγών ταχυπλόων σκαφών και του εξοπλισμού τους πρέπει να είναι σύμφωνες με τους κανόνες «αναγνωρισμένου οργανισμού» για την κατάταξη ταχυπλόων σκαφών ή με ισοδύναμους κανόνες που χρησιμοποιούνται από μια αρχή σύμφωνα με το άρθρο 14 παράγραφος 2 της οδηγίας 94/57/ΕΚ του Συμβουλίου σχετικά με κοινούς κανόνες και πρότυπα για τους οργανισμούς επιθεώρησης και εξέτασης πλοίων.

Άρθρο 7

Πρόσθετες απαιτήσεις ασφαλείας, ισοδύναμες απαιτήσεις και εξαιρέσεις

1. Πρόσθετες απαιτήσεις ασφαλείας:

Εάν ένα κράτος μέλος κρίνει ότι οι ισχύουσες απαιτήσεις ασφαλείας πρέπει να επαυξηθούν σε ορισμένες περιπτώσεις, λόγω ειδικών τοπικών συνθηκών, και εάν έχει αποδειχθεί η ανάγκη αυτή, το εν λόγω κράτος μέλος δύναται, με τις προϋποθέσεις της διαδικασίας της παραγράφου 4, να λάβει μέτρα για την ενίσχυση των απαιτήσεων ασφαλείας.

2. Ισοδύναμες απαιτήσεις:

Τα κράτη μέλη δύνανται, με τις προϋποθέσεις της διαδικασίας της παραγράφου 4, να θεσπίζουν μέτρα που επιτρέπουν την εφαρμογή απαιτήσεων ισοδύναμων προς τους κανονισμούς του παραρτήματος I, υπό τον όρο ότι οι εν λόγω ισοδύναμες απαιτήσεις είναι τουλάχιστον εξίσου αποτελεσματικές με τους συγκεκριμένους κανονισμούς.

3. Εξαιρέσεις:

Εφόσον δεν υποβαθμίζεται το επίπεδο ασφαλείας, τα κράτη μέλη δύνανται, με τις προϋποθέσεις της διαδικασίας της παραγράφου 4, να εξαιρούν πλοία από ορισμένες ειδικές απαιτήσεις της παρούσας οδηγίας, προκειμένου για την εκετέλεση εσωτερικών δρομολογίων στην επικράτειά τους υπό τους εξής περιορισμούς δρομολόγησης: μικρότερο σημαντικό ύψος κύματος, περιορισμένη χρονική περίοδος του έτους, ταξίδι μόνον κατά τη διάρκεια της ημέρας ή σε ευνοϊκές καιρικές συνθήκες και περιορισμένη διάρκεια ταξιδίου.

4. α) Τα κράτος μέλος το οποίο κάνει χρήση των διατάξεων των παραγράφων 1, 2 ή 3, κοινοποιεί στην Επιτροπή τα μέτρα που προτίθεται να λάβει, με τις απαραίτητες διευκρινίσεις, ώστε να αποδεικνύεται ότι διατηρείται επαρκώς το επίπεδο ασφαλείας.

β) Εάν, εντός 6 μηνών από την κοινοποίηση, η Επιτροπή, αποφασίζοντας με τη διαδικασία που καθορίζεται στο άρθρο 9 παράγραφος 2, κρίνει ότι τα προτεινόμενα μέτρα δεν δικαιολογούνται, δύναται να ζητήσει από το εν λόγω κράτος μέλος να αποσύρει ή να τροποποιήσει τα προτεινόμενα μέτρα.

γ) Τα θεσπιζόμενα μέτρα καθορίζονται στη σχετική εθνική νομοθεσία και ανακοινώνονται στην Επιτροπή, η οποία ενημερώνει τα άλλα κράτη μέλη με όλες τις σχετικές λεπτομέρειες.

δ) Κάθε μέτρο αυτού του είδους εφαρμόζεται σε όλα τα επιβατηγά πλοία της ίδιας κατηγορίας ή στα σκάφη που δρομολογούνται υπό τους ίδιους ειδικούς περιορισμούς, χωρίς διακρίσεις βάσει της σημαίας τους ή της εθνικότητας ή της έδρας του θαλάσσιου μεταφορέα που τα εκμεταλλεύεται.

ε) Τα μέτρα που αναφέρονται στην παράγραφο 3 ισχύουν μόνον καθ' όσον χρόνο το πλοίο ή σκάφος δρομολογείται υπό τους συγκεκριμένους περιορισμούς.

Άρθρο 8

Τροποποιήσεις

1. Με τη διαδικασία που καθορίζεται στο άρθρο 9 παράγραφος 2, η Επιτροπή δύναται:

α) να τροποποιεί, προκειμένου να ληφθούν υπόψη οι διεθνείς εξελίξεις:

1. τους ορισμούς του άρθρου 2,

2. τις διατάξεις του άρθρου 10 που αφορούν διαδικασίες και κατευθυντήριες γραμμές για τις επιθεωρήσεις 7

β) να τροποποιεί το παράρτημα I, προκειμένου να ισχύσουν, για τον σκοπό της παρούσας οδηγίας, μεταγενέστερες τροποποιήσεις των διεθνών συμβάσεων, με την επιφύλαξη των διαδικασιών τροποποίησης των συμβάσεων αυτών.

Άρθρο 9

Συμβουλευτική Επιτροπή

1. Η Επιτροπή επικουρείται από την επιτροπή που έχει συσταθεί βάσει του άρθρου 12 παράγραφος 1 της οδηγίας 93/75/ΕΟΚ του Συμβουλίου.

2. Όταν γίνεται παραπομπή στην παρούσα παράγραφο, εφαρμόζεται η ακόλουθη διαδικασία:

α) ο αντιπρόσωπος της Επιτροπής υποβάλλει στην επιτροπή της παραγράφου 1 σχέδιο των μέτρων που πρόκειται να ληφθούν 7

β) η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, εάν χρειασθεί, προβαίνει σε ψηφοφορία 7

γ) η γνώμη καταχωρείται στα πρακτικά. Επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά 7

δ) η Επιτροπή λαμβάνει ιδιαίτερα υπόψη τη γνώμη της επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

Άρθρο 10

Επιθεωρήσεις

1. Κάθε νέο επιβατηγό πλοίο υποβάλλεται, από την αρχή του κράτους της σημαίας, στις επιθεωρήσεις που καθορίζονται κατωτέρω:

α) επιθεώρηση πριν το πλοίο τεθεί σε υπηρεσία 7

β) επαναληπτική επιθεώρηση ανά δωδεκάμηνο 7

γ) επιπλέον επιθεωρήσεις, όταν προκύπτει ανάγκη.

2. Κάθε υπάρχον επιβατηγό πλοίο υποβάλλεται, από την αρχή του κράτους της σημαίας, στις επιθεωρήσεις που καθορίζονται κατωτέρω:

α) πρώτη επιθεώρηση πριν το πλοίο τεθεί σε υπηρεσία σε εσωτερικές γραμμές σε κράτος υποδοχής, ή, προκειμένου για υπάρχοντα πλοία που εκτελούν εσωτερικά δρομολόγια στο κράτος μέλος του οποίου φέρουν τη σημαία, εντός δωδεκαμήνου από την ημερομηνία εφαρμογής της παρούσας οδηγίας, που καθορίζεται στο άρθρο 13 παράγραφος 1 7

β) επαναληπτική επιθεώρηση ανά δωδεκάμηνο 7

γ) επιπλέον επιθεωρήσεις, όταν προκύπτει ανάγκη.

3. Κάθε επιβατηγό ταχύπλοο σκάφος υποβάλλεται από την αρχή του κράτους της σημαίας, στις επιθεωρήσεις που απαιτούνται βάσει του κώδικα ταχυπλόων σκαφών.

4. Ακολουθούνται οι διαδικασίες και κατευθυντήριες γραμμές επιθεωρήσεων για την έκδοση του πιστοποιητικού ασφαλείας επιβατηγού πλοίου, που καθορίζονται στο ψήφισμα Α.746 (18) του ΙΜΟ, το οποίο εγκρίθηκε στις 4 Νοεμβρίου 1993, σχετικά με «κατευθυντήριες γραμμές επιθεώρησης υπό το εναρμονισμένο σύστημα επιθεώρησης και πιστοποίησης», ως έχουν κατά τον χρόνο έκδοσης της παρούσας οδηγίας.

5. Οι επιθεωρήσεις που προβλέπονται στις παραγράφους 1, 2 και 3 διενεργούνται από τους αποκλειστικούς επιθεωρητές είτε της ίδιας της αρχής του κράτους της σημαίας είτε ενός «αναγνωρισμένου οργανισμού», με σκοπό να εξασφαλισθεί η συμμόρφωση προς όλες τις ισχύουσες απαιτήσεις της παρούσας οδηγίας.

Άρθρο 11

Πιστοποιητικά

1. Όλα τα νέα και όλα τα υπάρχοντα επιβατηγά πλοία πρέπει να είναι εφοδιασμένα με δήλωση συμμόρφωσης προς την παρούσα οδηγία. Η δήλωση συμμόρφωσης πρέπει να έχει τη μορφή που καθορίζεται στο παράρτημα II. Η εν λόγω δήλωση εκδίδεται από την αρχή του κράτους της σημαίας, αφού διενεργηθεί η πρώτη επιθεώρηση, όπως περιγράφεται στο άρθρο 10 παράγραφος 1 στοιχείο α) και παράγραφος 2 στοιχείο α).

2. Η δήλωση συμμόρφωσης εκδίδεται για χρονικό διάστημα που δεν υπερβαίνει τους 12 μήνες. Η διάρκεια ισχύος της δηλώσεως μπορεί να παραταθεί από την αρχή του κράτους της σημαίας για περίοδο χάριτος διάρκειας έως ενός μηνός από την ημερομηνία λήξεως που αναγράφεται σ' αυτή. Όταν δίδεται παράταση, η νέα περίοδος ισχύος της δηλώσεως αρχίζει από την ημερομηνία λήξεως της υπάρχουσας δηλώσεως προ της παρατάσεώς της.

Η δήλωση συμμόρφωσης ανανεώνεται, αφού διενεργηθεί επαναληπτική επιθεώρηση, όπως περιγράφεται στο άρθρο 10 παράγραφος 1 στοιχείο β) και παράγραφος 2 στοιχείο β).

3. Για τα επιβατηγά ταχύπλοα σκάφη, εκδίδεται από την αρχή του κράτους της σημαίας πιστοποιητικό ασφαλείας ταχυπλόου σκάφους και άδεια δρομολόγησης ταχυπλόου σκάφους, σύμφωνα με τις διατάξεις του κώδικα ταχυπλόων σκαφών. Πριν εκδώσει την άδεια δρομολόγησης για επιβατηγό ταχύπλοο σκάφος που εκτελεί εσωτερικά δρομολόγια σε κράτος υποδοχής, η αρχή του κράτους της σημαίας πρέπει να συνεννοηθεί με το κράτος υποδοχής, προκειμένου να πληροφορηθεί λεπτομερώς τους τυχόν όρους που συναρτώνται με τη δρομολόγηση του σκάφους στο εν λόγω κράτος. Οι όροι δρομολόγησης πρέπει να αναγράφονται από την αρχή του κράτους της σημαίας στην άδεια δρομολόγησης.

4. Η εξαίρεση πλοίου ή σκάφους δυνάμει και σύμφωνα με τις διατάξεις του άρθρου 7 παράγραφος 3 σημειώνεται στη δήλωση συμμόρφωσης.

Άρθρο 12

Κανονισμοί της SOLAS

Για τα επιβατηγά πλοία που εκτελούν διεθνή δρομολόγια:

1.Όταν τεθεί σε ισχύ η παρούσα οδηγία, η Ευρωπαϊκή Κοινότητα θα υποβάλει αίτημα στο διεθνή ναυτιλιακό οργανισμό, ζητώντας:

i) να επιταχυνθούν οι υπό εξέλιξη εργασίες στο πλαίσιο του ΙΜΟ για την αναθεώρηση των κανονισμών των κεφαλαίων II-1, II-2 και III της SOLAS, που αφορούν ζητήματα τα οποία επαφίενται στη διακριτική ευχέρεια της αρχής, με σκοπό τη διατύπωση εναρμονισμένης ερμηνείας αυτών των κανονισμών και την αντίστοιχη τροποποίηση τους,

ii) να εγκριθούν μέτρα για την υποχρεωτική εφαρμογή των γενικών αρχών στις οποίες στηρίζονται οι διατάξεις της εγκυκλίου αριθ. 606 της MSC για τη συναίνεση του κράτους του λιμένα στις εξαιρέσεις της SOLAS.

2. Το ανωτέρω αίτημα υποβάλλεται από την Επιτροπή με βάση τους εναρμονισμένους κανονισμούς του παραρτήματος I της παρούσας οδηγίας. Όλα τα κράτη μέλη καταβάλλουν κάθε δυνατή προσπάθεια, ώστε ο ΙΜΟ να δραστηριοποιηθεί για την κατάρτιση των προαναφερόμενων κανονισμών και μέτρων.

3.Εάν τα αναφερόμενα στην παράγραφο 1 μέτρα δεν τεθούν σε εφαρμογή εντός ευλόγου χρονικού διαστήματος, η Επιτροπή δύναται, σύμφωνα με τις διατάξεις του άρθρου 9 παράγραφος 2, να τροποποιήσει την παρούσα οδηγία, με σκοπό την εφαρμογή των εναρμονισμένων κανονισμών του παραρτήματος I της παρούσας οδηγίας καθώς και των γενικών αρχών της εγκυκλίου αριθ. 606 της MSC στα επιβατηγά πλοία που εκτελούν διεθνή δρομολόγια.

Άρθρο 13

Εφαρμογή

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία την 1η Ιουλίου 1998. Ενημερώνουν αμέσως την Επιτροπή σχετικά.

2. Οι διατάξεις αυτές που θεσπίζονται από τα κράτη μέλη περιλαμβάνουν αναφορά στην παρούσα οδηγία ή συνοδεύονται από σχετική αναφορά κατά την επίσημη δημοσίευσή τους. Ο τρόπος αναφοράς καθορίζεται από τα κράτη μέλη.

3. Τα κράτη μέλη θεσπίζουν σύστημα κυρώσεων για την παράβαση των εθνικών διατάξεων που θεσπίζονται δυνάμει της παρούσας οδηγίας και λαμβάνουν όλα τα απαιτούμενα μέτρα για την επιβολή αυτών των κυρώσεων. Οι προβλεπόμενες κατ' αυτόν τον τρόπο κυρώσεις πρέπει να είναι αποτελεσματικές, αναλογικές και αποτρεπτικές.

4. Τα κράτη μέλη ανακοινώνουν αμέσως στην Επιτροπή όλες τις διατάξεις εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία. Η Επιτροπή πληροφορεί τα άλλα κράτη μέλη σχετικά.

Άρθρο 14

Γνωστοποίηση

Η παρούσα οδηγία απευθύνεται στα κράτη μέλη.

Άρθρο 15

Έναρξη ισχύος

Η παρούσα οδηγία αρχίζει να ισχύει την εικοστή ημέρα από τη δημοσίευσή της.

(1) ΕΕ αριθ. L 183 της 29. 6. 1989, σ. 1.

(2) ΕΕ αριθ. L 378 της 31. 12. 1986, σ. 1.

(3) ΕΕ αριθ. L 364 της 12. 12. 1992, σ. 7.

(4) COM(93) 66.

(5) ΕΕ αριθ. C 271 της 7. 10. 1993, σ. 1.

(6) Β4-0236/94 της 27. 10. 1994.

(7) ΕΕ αριθ. L 68 της 15. 3. 1991, σ. 1.

(8) ΕΕ αριθ. L 157 της 7. 7. 1995, σ. 1.

(9) ΕΕ αριθ. L 247 της 5. 10. 1993, σ. 19.

(10) ΕΕ αριθ. L 319 της 12. 12. 1994, σ. 20.

(11) Πρόταση οδηγίας του Συμβουλίου που πρόκειται να εγκριθεί από το Συμβούλιο το 1996.

ΠΑΡΑΡΤΗΜΑ I

ΑΠΑΙΤΗΣΕΙΣ ΑΣΦΑΛΕΙΑΣ ΓΙΑ ΝΕΑ ΚΑΙ ΥΦΙΣΤΑΜΕΝΑ ΕΠΙΒΑΤΗΓΑ ΠΛΟΙΑ ΤΑ ΟΠΟΙΑ ΧΡΗΣΙΜΟΠΟΙΟΥΝΤΑΙ ΣΕ ΕΣΩΤΕΡΙΚΕΣ ΓΡΑΜΜΕΣ

ΚΕΦΑΛΑΙΟ I ΓΕΝΙΚΕΣ ΔΙΑΤΑΞΕΙΣ

Όταν προβλέπεται ρητά, οι κανονισμοί του παρόντος τεχνικού παραρτήματος I εφαρμόζονται στα νέα και υφιστάμενα επιβατικά πλοία κατηγοριών Α, Β, Γ και Δ τα οποία χρησιμοποιούνται σε εσωτερικές γραμμές.

Τα νέα πλοία των κατηγοριών Β, Γ και Δ, μήκους λιγότερου των 24 μέτρων, δεν χρειάζεται να συμμορφώνονται στις απαιτήσεις των κανονισμών II-1/Β/2 έως II-1/Β/8 και II-1/10 του παρόντος τεχνικού παραρτήματος I, με την προϋπόθεση ότι η αρχή του κράτους, του οποίου έχουν δικαίωμα να φέρουν τη σημαία, εγγυάται τη συμμόρφωσή τους με τους εθνικούς κανόνες του εν λόγω κράτους και ότι οι κανόνες αυτοί εξασφαλίζουν αντίστοιχο επίπεδο ασφάλειας.

Τα υφιστάμενα πλοία της κατηγορίας Β, μήκους λιγότερου των 24 μέτρων και τα υφιστάμενα πλοία των κατηγοριών Γ και Δ δεν χρειάζεται να συμμορφώνονται στους κανονισμούς των κεφαλαίων II-1 και II-2 του παρόντος τεχνικού παραρτήματος, με την προϋπόθεση ότι η αρχή του κράτους, του οποίου έχουν δικαίωμα να φέρουν τη σημαία, εγγυάται τη συμμόρφωσή τους με τους εθνικούς κανόνες του εν λόγω κράτους και ότι οι κανόνες αυτοί εξασφαλίζουν αντίστοιχο επίπεδο ασφάλειας.

Στις περιπτώσεις όπου στο παρόν τεχνικό παράρτημα απαιτείται η εφαρμογή κάποιας απόφασης του ΙΜΟ για τα υφιστάμενα πλοία, τα πλοία που κατασκευάστηκαν πριν την ημερομηνία έκδοσης από τον ΙΜΟ της εν λόγω απόφασης, δεν πρέπει να συμμορφώνονται με την απόφαση αυτή αλλά με την ή τις τυχόν προηγούμενες σχετικές αποφάσεις.

ΚΕΦΑΛΑΙΟ II-1 ΚΑΤΑΣΚΕΥΗ - ΥΠΟΔΙΑΙΡΕΣΗ ΚΑΙ ΕΥΣΤΑΘΕΙΑ, ΜΗΧΑΝΟΛΟΓΙΚΕΣ ΚΑΙ ΗΛΕΚΤΡΟΛΟΓΙΚΕΣ ΕΓΚΑΤΑΣΤΑΣΕΙΣ

ΜΕΡΟΣ Α

ΓΕΝΙΚΑ

1 Ορισμοί που αφορούν το μέρος Β (R 2)

ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Β, Γ, ΚΑΙ Δ ΚΑΙ ΤΑ ΥΦΙΣΤΑΜΕΝΑ ΠΛΟΙΑ ΤΗΣ ΚΑΤΗΓΟΡΙΑΣ Β:

.1 .1 Έμφορτος ίσαλος γραμμή υποδιαιρέσεως είναι η ίσαλος γραμμή που λαμβάνεται υπόψη κατά τον προσδιορισμό της υποδιαιρέσεως του πλοίου.

.2 Ανωτάτη έμφορτος ίσαλος γραμμή υποδιαιρέσεως είναι η ίσαλος γραμμή που αντιστοιχεί στο μέγιστο βύθισμα που επιτρέπεται από τους εφαρμοζόμενους κανόνες υποδιαιρέσεως.

.2 Μήκος του πλοίου είναι το μήκος που μετράται μεταξύ των καθέτων που φέρονται στα άκρα της ανωτάτης εμφόρτου ισάλου γραμμής υποδιαιρέσεως.

.3 Πλάτος του πλοίου είναι το μέγιστο πλάτος εξωτερικώς μεταξύ των νομέων, μετρούμενο επί ή κάτωθεν της ανωτάτης εμφόρτου ισάλου γραμμής υποδιαιρέσεως.

.4 Βύθισμα είναι η κατακόρυφος απόσταση στο μέσο του πλοίου, από τη γραμμή βάσεως σχεδιάσεως μέχρι της εμφόρτου ισάλου γραμμή υποδιαιρέσεως.

.5 Νεκρό βάρος είναι η διαφορά σε τόνους μεταξύ του εκτοπίσματος του πλοίου σε νερό ειδικού βάρους 1,025 στην έμφορτο ίσαλο γραμμή που αντιστοιχεί στο ύψος των εξάλων θέρους και του άφορτου εκτοπίσματος.

.6 Άφορτο εκτόπισμα είναι το εκτόπισμα πλοίου σε τόνους άνευ φορτίου, καυσίμων, λιπαντελαίων, θαλασσέρματος, ποσίμου και τροφοδοτικού ύδατος στις δεξαμενές, αναλώσιμων υλικών και επιβατών και πληρώματος με τις αποσκευές τους.

.7 Κατάστρωμα στεγανών διαφραγμάτων είναι το ανώτατο κατάστρωμα μέχρι του οποίου φέρονται τα εγκάρσια στεγανά διαφράγματα.

.8 Γραμμή ορίου βυθίσεως είναι μία γραμμή που χαράσσεται τουλάχιστον 76 χιλιοστόμετρα κάτωθεν της άνω επιφάνειας του καταστρώματος στεγανών στην πλευρά του πλοίου.

.9 Διαχωρητότης χώρου είναι το ποσοστό επί τοις εκατό του χώρου τούτου, ο οποίος δύναται να πληρωθεί δι' ύδατος. Ο όγκος ενός χώρου, ο οποίος εκτείνεται άνωθεν της γραμμής ορίου βυθίσεως, θα μετράται μόνο μέχρι του ύψους της γραμμής αυτής.

.10 Ως μηχανοστάσιο λαμβάνεται ο χώρος που εκτείνεται από της άνω όψεως της τρόπιδος μέχρι της γραμμής ορίου βυθίσεως και μεταξύ των κυρίων εγκάρσιων στεγανών διαφραγμάτων τα οποία ορίζουν τους χώρους που καταλαμβάνονται από τις κύριες και βοηθητικές μηχανές προώσεως και τους λέβητες που χρησιμοποιούνται για την πρόωση.

.11 Χώροι επιβατών είναι οι χώροι που προορίζονται για την ενδιαίτηση και χρήση των επιβατών, με εξαίρεση τους χώρους αποσκευών, αποθηκών, τροφαποθηκών και χώρων ταχυδρομείου.

.12 Στεγανό όσον αφορά την κατασκευή σημαίνει ικανό να προλαμβάνει την εισροή ύδατος διαμέσου της δομής προς οποιαδήποτε κατεύθυνση κάτωθεν της στήλης ύδατος που δύναται να προκύψει στην άθικτη κατάσταση ή σε συνθήκες βλάβης.

.13 Καιροστεγές σημαίνει ότι το νερό δεν εισέρχεται στο πλοίο υπό οποιεσδήποτε συνθήκες ανέμου και κυμάτων.

.14 Επιβατικό πλοίο Ro-Ro σημαίνει επιβατικό πλοίο με χώρους φορτίου Ro-Ro ή με ειδικές κατηγορίες χώρων όπως ορίζεται στην απόφαση II-2/Α/2.

2 Ορισμοί που αφορούν τα μέρη Γ, Δ και Ε (R 3)

ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Β, Γ, ΚΑΙ Δ ΚΑΙ ΤΑ ΥΦΙΣΤΑΜΕΝΑ ΠΛΟΙΑ ΤΗΣ ΚΑΤΗΓΟΡΙΑΣ Β:

.1 .1 Σύστημα ελέγχου του μηχανισμού κινήσεως πηδαλίου: πρόκειται για εξοπλισμό μέσω του οποίου μεταδίδονται εντολές από τη γέφυρα στις κινητήριες μονάδες του μηχανισμού κινήσεως. Τα εν λόγω συστήματα ελέγχου του μηχανισμού κινήσεως περιλαμβάνουν πομπούς, δέκτες, υδραυλικές αντλίες και τους σχετικούς κινητήρες, μηχανικές διατάξεις ελέγχου, σωληνώσεις και καλώδια.

.2 Κύριος μηχανισμός κινήσεως πηδαλίου είναι τα μηχανήματα, οι μονάδες θέσεως σε κίνηση του πηδαλίου, οι μονάδες ισχύος για την κίνηση του πηδαλίου, εάν υπάρχουν, και ο βοηθητικός εξοπλισμός και τα μέσα εφαρμογής ροπής στρέψεως στον κορμό του πηδαλίου (π.χ. οίαξ ή τετραγωνικό) που απαιτούνται για την αποτελεσματική κίνηση του πηδαλίου για τους σκοπούς της πηδαλιουχήσεως του πλοίου υπό κανονικές συνθήκες υπηρεσίας.

.2 Μονάδα ισχύος του μηχανισμού κινήσεως πηδαλίου είναι:

.1 στην περίπτωση του ηλεκτρικού μηχανισμού κινήσεως πηδαλίου, ηλεκτρονικητήρας μετά του σχετικού ηλεκτρικού εξοπλισμού 7

.2 στην περίπτωση του ηλεκτροϋδραυλικού μηχανισμού κινήσεως πηδαλίου, ηλεκτροκινητήρας μετά του σχετικού ηλεκτρικού εξοπλισμού και συνδεδεμένης αντλίας 7

.3 στην περίπτωση άλλων υδραυλικών μηχανισμών κινήσεως πηδαλίου, κινητήρια μηχανή και συνδεδεμένη αντλία.

.3 Βοηθητικός μηχανισμός κινήσεως πηδαλίου είναι ο εξοπλισμός εκτός των στοιχείων του κύριου μηχανισμού του πηδαλίου που απαιτείται για την πηδαλιούχηση του πλοίου σε περίπτωση βλάβης του κύριου μηχανισμού κινήσεως πηδαλίου, εξαιρουμένου του οίακα, του τετραγωνικού ή εξαρτημάτων που εξυπηρετούν τον ίδιο σκοπό.

.4 Κανονική κατάσταση λειτουργίας και ενδιαιτήσεως είναι η κατάσταση κατά την οποία το πλοίο ως σύνολο, οι μηχανές, οι υπηρεσίες, τα μέσα και τα βοηθήματα που εξασφαλίζουν την πρόωση, την ικανότητα πηδαλιουχήσεως, την ασφαλή ναυσιπλοΐα, την ασφάλεια από πυρκαγιά και κατάκλυση, τις εσωτερικές και εξωτερικές επικοινωνίες και σήματα, τα μέσα διαφυγής και τα βίντσια λέμβων κινδύνου καθώς και οι σχεδιασθείσες άνετες συνθήκες ενδιαιτήσεως είναι σε λειτουργία και λειτουργούν κανονικά.

.5 Κατάσταση έκτακτης ανάγκης είναι η κατάσταση κατά την οποία υπηρεσίες που απαιτούνται για την κανονική κατάσταση λειτουργίας και ενδιαιτήσεως δεν λειτουργούν λόγω βλάβης της κύριας πηγής ηλεκτρικής ενέργειας.

.6 Κύρια πηγή ηλεκτρικής ενέργειας είναι μία πηγή που αποσκοπεί στην παροχή ηλεκτρικής ενέργειας στον κύριο πίνακα διανομής προς διανομή σε όλες τις υπηρεσίες που απαιτούνται για τη διατήρηση του σκάφους υπό κανονικές συνθήκες λειτουργίας και ενδιαιτήσεως.

.7 Νεκρή κατάσταση πλοίου είναι η κατάσταση κατά την οποία το κύριο σύστημα προώσεως, οι λέβητες και τα βοηθητικά μηχανήματα δεν είναι σε λειτουργία λόγω απουσίας ενέργειας.

.8 Κύριος σταθμός ηλεκτρικής ενέργειας είναι ο χώρος στον οποίο ευρίσκεται η κύρια πηγή ηλεκτρικής ενέργειας.

.9 Κύριος πίνακας διανομής είναι ένας πίνακας διανομής που τροφοδοτείται από την κύρια πηγή ηλεκτρικής ενέργειας και αποσκοπεί στη διανομή ηλεκτρικής ενέργειας στις υπηρεσίες του πλοίου.

.10 Πίνακας διανομής έκτακτης ανάγκης είναι ένας πίνακας διανομής ο οποίος σε περίπτωση βλάβης του κύριου συστήματος ηλεκτρικής ενέργειας τροφοδοτείται απευθείας από την πηγή ηλεκτρικής ενέργειας κινδύνου ή από την προσωρινή πηγή ηλεκτρικής ενέργειας έκτακτης ανάγκης και αποσκοπεί στη διανομή ηλεκτρικής ενέργειας στις υπηρεσίες ανάγκης.

.11 Πηγή ηλεκτρικής ενέργειας κινδύνου είναι μία πηγή ηλεκτρικής ενέργειας που αποσκοπεί στην τροφοδότηση του πίνακα διανομής ανάγκης σε περίπτωση βλάβης της τροφοδοσίας από την κύρια πηγή ηλεκτρικής ενέργειας.

.12 Μέγιστη πρόσω υπηρεσιακή ταχύτητα είναι η μέγιστη ταχύτητα, την οποία το πλοίο έχει σχεδιαστεί να διατηρεί κατά την υπηρεσία στη θάλασσα με το μέγιστο βύθισμα.

.13 Μέγιστη ταχύτητα ανάποδα είναι η ταχύτητα που εκτιμάται ότι δύναται να επιτύχει το πλοίο στη σχεδιασθείσα μέγιστη ισχύ αναποδίσεως με το μέγιστο βύθισμα.

.14 Μηχανοστάσια είναι όλοι οι χώροι που περιλαμβάνουν τα μηχανήματα προώσεως, τους λέβητες, τις μονάδες καυσίμου πετρελαίου, τις ατμομηχανές και τις μηχανές εσωτερικής καύσεως, τις γεννήτριες και τις κύριες ηλεκτρικές μηχανές, τους σταθμούς ανεφοδιασμού, τα μηχανήματα ψύξεως, σταθεροποιήσεως, εξαερισμού και κλιματισμού καθώς και χώροι παρεμφερείς προς τους ανωτέρω και οι δίοδοι που οδηγούν στους χώρους αυτούς.

.15 Σύστημα κινητήριας δύναμης είναι ο υδραυλικός εξοπλισμός που έχει στόχο την παροχή κινητήριας δύναμης για τη στροφή του άξονα του πηδαλίου, και περιλαμβάνει κινητήρια(ες) μονάδα ή μονάδες του μηχανισμού κινήσεως του πηδαλίου, μαζί με τις σχετικές σωληνώσεις και τα βοηθητικά εξαρτήματα και ένα σύστημα ενεργοποίησης (γρύλο) του άξονα πηδαλίου. Τα συστήματα κινητήριας δύναμης ενδεχομένως βασίζονται σε κοινά μηχανικά στοιχεία, δηλαδή μοχλός περιστροφής του σώματος του πηδαλίου (λαγουδέρα), τόξο πηδαλίου και άξονα πηδαλίου, ή σε στοιχεία που εξυπηρετούν τον ίδιο σκοπό.

.16 Σταθμοί ελέγχου είναι οι χώροι όπου βρίσκεται ο ραδιοεξοπλισμός του πλοίου ή ο κύριος εξοπλισμός ναυσιπλοΐας ή η πηγή ηλεκτρικής ενέργειας κινδύνου ή οι χώροι όπου συγκεντρώνεται ο εξοπλισμός πυρανίχνευσης ή πυροπροστασίας.

ΜΕΡΟΣ Β

ΕΥΣΤΑΘΕΙΑ ΣΕ ΑΘΙΚΤΗ ΚΑΤΑΣΤΑΣΗ, ΥΠΟΔΙΑΙΡΕΣΗ ΚΑΙ ΕΥΣΤΑΘΕΙΑ ΣΕ ΠΕΡΙΠΤΩΣΗ ΒΛΑΒΗΣ (1)

1 Ευστάθεια σε άθικτη κατάσταση (απόφαση Α.167-IV όπως τροποποιήθηκε από την απόφαση Α.206 και από την απόφαση Α.749)

ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Α, Β, Γ ΚΑΙ Δ:

Όλες οι κατηγορίες νέων πλοίων θα συμμορφώνονται προς τις σχετικές διατάξεις που αφορούν τα επιβατικά πλοία του κώδικα για την ευστάθεια σε άθικτο κατάσταση, ο οποίος θεσπίσθηκε στις 4 Νοεμβρίου 1993 από το διεθνή ναυτιλιακό οργανισμό στη 18η συνέλευση της ολομέλειάς του με την απόφαση Α.749(18).

ΥΦΙΣΤΑΜΕΝΑ ΠΛΟΙΑ ΤΩΝ ΚΑΤΗΓΟΡΙΩΝ Α ΚΑΙ Β:

Όλα τα υφιστάμενα πλοία των κατηγοριών Α και Β θα πρέπει σε όλες τις συνθήκες φορτώσεως να ικανοποιούν τα κατωτέρω κριτήρια ευστάθειας, ύστερα από διόρθρωση εξαιτίας της επιδράσεως της ελεύθερης επιφανείας των υγρών σε δεξαμενές σύμφωνα με τις παραδοχές της απόφασης 167, παράρτημα I ή ισοδύναμες παραδοχές.

α) Η περιοχή κάτωθεν της καμπύλης του μοχλοβραχίονα ανόρθωσης (καμπύλη GZ) δεν πρέπει να είναι κατώτερη των:

i) 0,055 μέτρων-ακτινίων μέχρι γωνία κλίσης 30 μοιρών,

ii) 0,09 μέτρων-ακτινίων μέχρι γωνία κλίσης 40 μοιρών ή υπό τη γωνία κατάκλυσης, δηλαδή τη γωνία κλίσης στην οποία βυθίζονται τα κατώτερα άκρα τυχόντων ανοιγμάτων κύτους, υπερκατασκευών ή υπερστεγασμάτων, έστω και εάν πρόκειται περί ανοιγμάτων που δεν κλείονται στεγανώς, εάν η γωνία αυτή είναι μικρότερη από 40 μοίρες,

iii) 0,03 μέτρων-ακτινίων μεταξύ γωνιών κλίσεως 30 μοιρών και 40 μοιρών ή 30 μοιρών και της γωνίας κατακλύσεως εάν είναι μικρότερη από 40 μοίρες.

β) Ο μοχλοβραχίονας ανόρθωσης GZ δεν πρέπει να είναι μικρότερος των 0,20 μέτρων σε γωνία κλίσεως ίση ή μεγαλύτερη των 30 μοιρών.

γ) Ο μέγιστος μοχλοβραχίονας ανόρθρωσης GZ πρέπει να προκύπτει σε γωνία κλίσεως κατά προτίμηση μεγαλύτερη των 30 μοιρών, τουλάχιστον όμως 25 μοιρών.

δ) Το αρχικό εγκάρσιο κάθετο μετακεντρικό ύψος δεν πρέπει να είναι μικρότερο των 0,15 μέτρων.

Οι συνθήκες φορτώσεως που πρέπει να εξετάζονται προκειμένου να διαπιστώνεται η συμμόρφωση προς τις ανωτέρω προϋποθέσεις ευστάθειας πρέπει να περιλαμβάνουν τουλάχιστον εκείνες που αναφέρονται στο παράρτημα II της αποφάσεως Α.167 (IV) του διεθνούς ναυτιλιακού οργανισμού.

Επίσης, όλα τα υφιστάμενα πλοία των κατηγοριών Α και Β μήκους 24 μέτρων και άνω πρέπει να συμμορφώνονται προς τα πρόσθετα κριτήρια που καθορίζονται στην απόφαση του ΙΜΟ Α.167 (IV) παράρτημα, άρθρο 5.2, και προς το κριτήριο δριμύ ανέμου και διατοίχησης που καθορίζεται στην απόφαση του ΙΜΟ Α.562 (14).

2. Στεγανή υποδιαίρεση

ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Β, Γ ΚΑΙ Δ ΚΑΙ ΤΑ ΥΦΙΣΤΑΜΕΝΑ ΠΛΟΙΑ ΤΗΣ ΚΑΤΗΓΟΡΙΑΣ Β:

Κάθε πλοίο πρέπει να υποδιαιρείται μέσω διαφραγμάτων, τα οποία είναι στεγανοποιημένα μέχρι του καταστρώματος στεγανών, σε στεγανά διαμερίσματα, το μέγιστο μήκος των οποίων υπολογίζεται σύμφωνα με τις ειδικές απαιτήσεις που παρέχονται κατωτέρω.

Κάθε άλλο τμήμα της εσωτερικής δομής που επηρεάζει την αποτελεσματικότητα της υποδιαιρέσεως του πλοίου πρέπει να είναι στεγανό.

3 Κατακλύσιμο μήκος (R 4)

ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Β, Γ ΚΑΙ Δ ΚΑΙ ΤΑ ΥΦΙΣΤΑΜΕΝΑ ΠΛΟΙΑ ΤΗΣ ΚΑΤΗΓΟΡΙΑΣ Β:

.1 Το κατακλύσιμο μήκος σε δεδομένο σημείο είναι το μέγιστο τμήμα του μήκους του πλοίου το οποίο έχει το κέντρο του στο εν λόγω σημείο και δύναται να κατακλυσθεί υπό τις συνθήκες διαχωρητότητας που παρέχονται κατωτέρω χωρίς το πλοίο να βυθισθεί πέραν της γραμμής ορίου βυθίσεως.

.2 Σε περίπτωση πλοίου που δεν έχει συνεχές κατάστρωμα στεγανών διαφραγμάτων, το κατακλύσιμο μήκος σε οποιοδήποτε σημείο δύναται να προσδιοριστεί δι' υποθετικής συνεχούς γραμμής ορίου βυθίσεως, η οποία σε κανένα σημείο δεν είναι χαμηλότερα των 76 χιλιοστομέτρων κάτωθεν της άνω επιφάνειας του καταστρώματος στην πλευρά, μέχρι του οποίου τα εν λόγω στεγανά διαφράγματα και το εξωτερικό περίβλημα διατηρούνται στεγανά.

.3 Όταν τμήμα της υποθετικής γραμμής ορίου βυθίσεως είναι αισθητώς κάτωθεν του καταστρώματος μέχρι του οποίου εκτείνονται τα στεγανά διαφράγματα, η αρχή του κράτους της σημαίας του πλοίου δύναται να επιτρέπει περιορισμένη μείωση της στεγανότητας των τμημάτων των διαφραγμάτων, που βρίσκονται άνωθεν της γραμμής ορίου βυθίσεως και αμέσως κάτωθεν του ανωτέρου καταστρώματος.

4 Επιτρεπόμενο μήκος διαμερισμάτων (R 6)

ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Β, Γ ΚΑΙ Δ ΚΑΙ ΤΑ ΥΦΙΣΤΑΜΕΝΑ ΠΛΟΙΑ ΤΗΣ ΚΑΤΗΓΟΡΙΑΣ Β:

Το μέγιστο επιτρεπόμενο μήκος διαμερίσματος, το οποίο έχει το κέντρο του σε οποιοδήποτε σημείο του μήκους του πλοίου, ευρίσκεται από το κατακλύσιμο μήκος πολλαπλασιαζόμενο επί κατάλληλο συντελεστή που καλείται συντελεστής υποδιαιρέσεως.

5 Διαχωρητότητα (R 5)

ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Β, Γ ΚΑΙ Δ ΚΑΙ ΤΑ ΥΦΙΣΤΑΜΕΝΑ ΠΛΟΙΑ ΤΗΣ ΚΑΤΗΓΟΡΙΑΣ Β:

Οι παραδοχές που αναφέρονται στον κανονισμό 3 αφορούν τη διαχωρητότητα των χώρων κάτωθεν της γραμμής ορίου βυθίσεως.

Για τον προσδιορισμό του κατακλύσιμου μήκους, η υποθετική μέση διαχωρητότητα των χώρων κάτωθεν της γραμμής ορίου βυθίσεως παρέχεται από τον πίνακα του κανονισμού 8.3.

6 Συντελεστής υποδιαιρέσεως

Ο συντελεστής υποδιαιρέσεως F έχει ως εξής:

>ΘΕΣΗ ΠΗΝΑΚΑ>

Τα υφιστάμενα επιβατηγά πλοία της κατηγορίας Β πρέπει να πληρούν την απαίτηση αυτή το αργότερο την ημερομηνία τήρησης του κανονισμού II-1/Β/8-1 παράγραφος 2.

7 Ειδικοί κανόνες που αφορούν την υποδιαίρεση πλοίων (R 7)

ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Β, Γ ΚΑΙ Δ ΚΑΙ ΤΑ ΥΦΙΣΤΑΜΕΝΑ ΠΛΟΙΑ ΤΗΣ ΚΑΤΗΓΟΡΙΑΣ Β:

.1 Όταν σε ένα ή περισσότερα τμήματα του πλοίου, τα στεγανά διαφράγματα εκτείνονται μέχρις ενός υψηλότερου καταστρώματος απ' ό,τι στο υπόλοιπο τμήμα του πλοίου και επιδιώκεται να αξιοποιηθεί αυτή η σε ύψος επέκταση των διαφραγμάτων κατά τον υπολογισμό του κατακλύσιμου μήκους, είναι δυνατόν να χρησιμοποιηθούν χωριστές γραμμές ορίου βυθίσεως για κάθε τμήμα του πλοίου, υπό τον όρο ότι:

.1 οι πλευρές του πλοίου εκτείνονται καθ' όλο το μήκος του πλοίου μέχρι του καταστρώματος που αντιστοιχεί στην ανώτερη γραμμή βυθίσεως και όλα τα ανοίγματα επί του εξωτερικού περιβλήματος που βρίσκονται κάτωθεν αυτού του καταστρώματος καθ' όλο το μήκος του πλοίου θεωρούνται, για τους σκοπούς του κανονισμού 15, ότι βρίσκονται κάτωθεν της γραμμής ορίου βυθίσεως 7 και

.2 έκαστο από τα δύο που είναι παρακείμενα στη «βαθμίδα» του καταστρώματος στεγανών διαφραγμάτων διαμερίσματα είναι εντός των ορίων του επιτρεπόμενου μήκους που ανταποκρίνεται στις αντίστοιχες γραμμές ορίου βυθίσεως και επιπλέον το συνδυασμένο μήκος τους δεν είναι υπερδιπλάσιο του επιτρεπόμενου μήκους που υπολογίζεται επί της κατωτέρας γραμμής ορίου βυθίσεως.

.2 Ένα διαμέρισμα δύναται να υπερβαίνει το επιτρεπόμενο μήκος που ορίζεται από τις διατάξεις του κανονισμού 4, υπό τον όρο ότι το συνδυασμένο μήκος του κάθε ζεύγους παρακείμενων διαμερισμάτων, προς τα οποία το εν λόγω διαμέρισμα είναι κοινό, δεν υπερβαίνει το κατακλύσιμο μήκος ή το διπλάσιο του επιτρεπόμενου μήκους, όποιο από τα δύο είναι το μικρότερο.

.3 Ένα κύριο εγκάρσιο διάφραγμα δύναται να έχει εσοχή, υπό τον όρο ότι όλα τα τμήματα της εσοχής ευρίσκονται εσωτερικώς κατακορύφων επιφανειών σε αμφότερες τις πλευρές του πλοίου και σε απόσταση από τα ελάσματα του εξωτερικού περιβλήματος ίση με το ένα πέμπτο του πλάτους του πλοίου, μετρώμενη καθέτως προς τον άξονα του πλοίου στο ύψος της ανωτάτης εμφόρτου ισάλου γραμμής της υποδιαιρέσεως. Κάθε τμήμα της εσοχής που ευρίσκεται εκτός των εν λόγω ορίων πρέπει να θεωρείται βαθμίδα, σύμφωνα με την παράγραφο 6.

.4 Όταν ένα κύριο εγκάρσιο διάφραγμα έχει εσοχή ή σχηματίζει βαθμίδα, για τον υπολογισμό της υποδιαιρέσεως πρέπει να λαμβάνεται υπόψη ένα ισοδύναμο επίπεδο διάφραγμα.

.5 Όταν ένα κύριο εγκάρσιο στεγανό διαμέρισμα περιέχει τοπική υποδιαίρεση και η αρχή του κράτους της σημαίας πεισθεί ότι, ύστερα από υποθετική βλάβη της πλευράς του πλοίου που εκτείνεται σε μήκος 3,0 μέτρων συν 3 % του μήκους του πλοίου ή 11 μέτρων ή 10 % του μήκους του πλοίου, όποιο είναι μικρότερο, ολόκληρος ο όγκος του κυρίου διαμερίσματος δεν θα κατακλυσθεί, δύναται να επιτρέπει αναλογική επαύξηση του επιτρεπόμενου μήκους, το οποίο διαφορετικά θα απαιτείτο για το εν λόγω διαμέρισμα. Στην περίπτωση αυτή ο όγκος της υποθετικής ενεργού πλευστότητας στην άθικτη πλευρά δεν μπορεί να είναι μεγαλύτερος του όγκου που λαμβάνεται επί της πλευράς που υπέστη βλάβη. Η επαύξηση δυνάμει αυτού του εδαφίου πραγματοποιείται μόνον όταν δεν ενδέχεται να παρεμποδίσει τη συμμόρφωση προς τον κανονισμό 8.

ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Β, Γ, ΚΑΙ Δ:

.6 Ένα κύριο εγκάρσιο διάφραγμα δύναται να σχηματίζει βαθμίδα, εφόσον τηρείται τουλάχιστον μια από τις ακόλουθες προϋποθέσεις:

.1 το συνδυασμένο μήκος των δύο διαμερισμάτων που χωρίζονται από το εν λόγω διάφραγμα δεν υπερβαίνει είτε το 90 % του κατακλύσιμου μήκους είτε το διπλάσιο του επιτρεπόμενου μήκους με εξαίρεση την περίπτωση πλοίων με συντελεστή διαχωρισμού ίσο με 1, όπου το συνδυασμένο μήκος των δύο εν λόγω διαμερισμάτων δεν θα υπερβαίνει το επιτρεπόμενο μήκος 7

.2 προβλέπεται επιπλέον υποδιαίρεση μέχρι τη βαθμίδα προκειμένου να διατηρηθεί το ίδιο επίπεδο ασφάλειας με εκείνο που παρέχει το επίπεδο διαφράγματος 7

.3 το διαμέρισμα πάνω από το οποίο εκτείνεται η βαθμίδα δεν υπερβαίνει το επιτρεπόμενο μήκος που αντιστοιχεί στην γραμμή ορίου βυθίσεως η οποία βρίσκεται 76 χιλιοστόμετρα κάτω από τη βαθμίδα.

.7 Σε πλοία μήκους 100 μέτρων και άνω, ένα από τα κύρια εγκάρσια διαφράγματα πίσω από την πρωραία δεξαμενή τοποθετείται σε απόσταση από την κατακόρυφη της πλώρης όχι μεγαλύτερη από το επιτρεπόμενο μήκος.

.8 Σε περίπτωση που η απόσταση μεταξύ δύο παρακείμενων κύριων εγκάρσιων διαφραγμάτων ή των ισοδυνάμων επιπέδων διαφραγμάτων ή η απόσταση μεταξύ των εγκάρσιων επιπέδων που διέρχονται από τις πλησιέστερες βαθμίδες των διαφραγμάτων είναι μικρότερη από 3 μέτρα συν 3 % του μήκους του πλοίου ή 11 μέτρα ή 10 % του μήκους του πλοίου, όποιο είναι το μικρότερο, μόνο ένα από τα εν λόγω διαφράγματα θεωρείται ότι αποτελεί μέρος της υποδιαίρεσης του πλοίου.

.9 Όταν ο απαιτούμενος συντελεστής υποδιαίρεσης είναι 0,50, το συνδυασμένο μήκος δύο οποιωνδήποτε παρακείμενων διαμερισμάτων δεν θα υπερβαίνει το κατακλύσιμο μήκος.

8 Ευστάθεια πλοίων σε περιπτώσεις βλάβης (νέος R 8)

ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Β, Γ ΚΑΙ Δ ΚΑΙ ΤΑ ΥΦΙΣΤΑΜΕΝΑ ΠΛΟΙΑ ΤΗΣ ΚΑΤΗΓΟΡΙΑΣ Β:

.1.1 Πρέπει να προβλέπεται επαρκής ευστάθεια στην άθικτη κατάσταση, ώστε για όλες τις συνθήκες υπηρεσίας το πλοίο να μπορεί να αντέχει το τελικό στάδιο κατακλύσεως οποιουδήποτε κυρίου διαμερίσματος απαιτείται να είναι εντός του κατακλύσιμου μήκους.

.1.2. Όταν δύο παρακείμενα κύρια διαμερίσματα χωρίζονται από διάφραγμα το οποίο σχηματίζει βαθμίδα, κάτω από τις προϋποθέσεις του κανονισμού 7.6.1, η ευστάθεια στην άθικτη κατάσταση είναι τέτοια ώστε το πλοίο να μπορεί να αντέχει την κατάκλυση αυτών των δύο παρακείμενων διαμερισμάτων.

.1.3. Όταν ο απαιτούμενος συντελεστής υποδιαιρέσεως είναι 0,50, η ευστάθεια στην άθικτη κατάσταση πρέπει να είναι τέτοια ώστε το πλοίο να μπορεί να αντέχει την κατάκλυση δύο οποιωνδήποτε παρακείμενων διαμερισμάτων.

.2.1. Οι απαιτήσεις της παραγράφου .1 πρέπει να προσδιορίζονται με υπολογισμούς σύμφωνα με τις παραγράφους .3, .4 και .6 οι οποίοι λαμβάνουν υπόψη τις αναλογίες και τα χαρακτηριστικά του σχεδίου του πλοίου καθώς και τη διάταξη και διαμόρφωση των διαμερισμάτων που υπέστησαν βλάβη. Κατά την εκτέλεση των υπολογισμών αυτών, το πλοίο πρέπει να θεωρείται ότι ευρίσκεται υπό τις χείριστες προσδοκώμενες συνθήκες υπηρεσίας από άποψη ευστάθειας.

.2.2 Όταν προτείνεται να τοποθετηθούν καταστρώματα, εσωτερικά περιβλήματα ή διαμήκη διαφράγματα επαρκούς στεγανότητας προκειμένου να περιορίζουν σημαντικώς την εισροή ύδατος, οι περιορισμοί αυτοί πρέπει να λαμβάνονται επαρκώς υπόψη κατά τους υπολογισμούς.

.2.3 Η ευστάθεια που απαιτείται στην τελική κατάσταση μετά τη βλάβη και μετά από εξισορρόπηση, όπου προβλέπεται, πρέπει να προσδιορίζεται ως εξής:

.2.3.1 Η καμπύλη του απομένοντα θετικού μοχλοβραχίονα ανόρθωσης πρέπει να έχει μία ελάχιστη περιοχή τιμών 15 μοιρών πέραν της γωνίας ισορροπίας. Η περιοχή αυτή δύναται να μειούται σε 10 μοίρες κατ' ελάχιστο όριο σε περίπτωση κατά την οποία η επιφάνεια κάτωθεν του θετικού μοχλοβραχίονα είναι εκείνη που προσδιορίζεται στο εδάφιο .2.3.2 πολλαπλασιασμένη επί το λόγο 15/περιοχή, όπου η περιοχή εκφράζεται σε μοίρες.

.2.3.2 Η επιφάνεια κάτωθεν της καμπύλης του μοχλοβραχίονα ανόρθωσης πρέπει να είναι τουλάχιστον 0,015 m-ακτίνια για τα πλοία ΚΑΤΗΓΟΡΙΑΣ Β και Γ και 0,009 m-ακτίνια για τα πλοία ΚΑΤΗΓΟΡΙΑΣ Δ, μετρώμενα από τη γωνία ισορροπίας έως τη μικρότερη μεταξύ:

.1 της γωνίας στην οποία σημειώνεται προοδευτική κατάκλυση 7

.2 των 22 μοιρών (που μετρώνται από την όρθια θέση) στην περίπτωση που κατακλύζεται ένα διαμέρισμα 7

των 27 μοιρών (που μετρώνται από την όρθια θέση) σε περίπτωση ταυτόχρονης κατακλύσεως δύο παρακείμενων διαμερισμάτων.

.2.3.3 Πρέπει να επιτυγχάνεται ένας απομένων μοχλοβραχίονας ανόρθρωσης εντός της περιοχής σωστικών σκαφών ευστάθειας, λαμβανομένης υπόψη της μεγίστης των κατωτέρω ροπών κλίσεως που προκύπτει:

.1 όταν υπάρξει συγκέντρωση όλων των επιβατών προς τη μία πλευρά 7

.2 όταν γίνει καθαίρεση από τη μία πλευρά όλων των επωτιδίων σωστικών σκαφών πλήρως φορτωμένων 7

.3 λόγω της πιέσεως του ανέμου:

όπως υπολογίζεται για τα νέα πλοία ΚΑΤΗΓΟΡΙΑΣ Β από τον τύπο:

GZ (σε μέτρα) = (ροπή κλίσεως/εκτόπισμα) + 0,04

ενώ σε καμία περίπτωση ο θετικός μοχλοβραχίονας ανόρθωσης δεν πρέπει να είναι μικρότερος των 0,10 μέτρων 7

και για τα νέα πλοία ΚΑΤΗΓΟΡΙΩΝ Γ και Δ και τα υφιστάμενα πλοία της ΚΑΤΗΓΟΡΙΑΣ Β από τον τύπο:

GZ (σε μέτρα) = (ροπή κλίσεως/εκτόπισμα) + 0,02

ενώ σε καμία περίπτωση ο θετικός μοχλοβραχίονας ανόρθωσης δεν πρέπει να είναι μικρότερος των 0,08 m.

.2.3.4 Για το σκοπό του υπολογισμού των ροπών κλίσεως σύμφωνα με την παράγραφο .2.3.3 πρέπει να γίνονται οι κατωτέρω παραδοχές:

.1 Ροπή που οφείλεται στη συγκέντρωση των επιβατών:

.1.1 4 άτομα ανά τετραγωνικό μέτρο:

.1.2 μάζα 75 χιλιόγραμμα ανά επιβάτη 7

.1.3 οι επιβάτες να κατανέμονται στις διατιθέμενες επιφάνειες καταστρωμάτων προς τη μία πλευρά του πλοίου επί των καταστρωμάτων όπου υπάρχουν σταθμοί συγκέντρωσης και κατά τρόπο ώστε να δημιουργούν την πλέον δυσμενή ροπή κλίσεως.

.2 Ροπή που οφείλεται στην καθαίρεση όλων των επωτίδιων σωσίβιων λέμβων από τη μία πλευρά πλήρως φορτωμένων:

.2.1 όλες οι σωσίβιες λέμβοι και λέμβοι περισυλλογής που είναι τοποθετημένες στην πλευρά προς την οποία έχει κλίση το πλοίο που έχει υποστεί βλάβη υποτίθεται ότι αιωρούνται πλήρως φορτωμένες και είναι έτοιμες να καθαιρεθούν 7

.2.2 για σωσίβιες λέμβους που διευθετούνται έτσι ώστε να καθαιρούνται πλήρως φορτωμένες από τη θέση στοιβασίας, λαμβάνεται υπόψη η μέγιστη ροπή κλίσεως κατά τη διάρκεια της καθαιρέσεως 7

.2.3 μία πλήρως φορτωμένη επωτίδια σωσίβια σχεδία προσδεδεμένη σε κάθε επωτίδα στην πλευρά προς την οποία κλίνει το πλοίο που έχει υποστεί βλάβη, υποτίθεται ότι αιωρείται έτοιμη για καθαίρεση 7

.2.4 τα άτομα που δεν έχουν επιβιβασθεί σε σωστικά μέσα τα οποία αιωρούνται, δεν δίδουν ούτε επιπρόσθετη κλίση ούτε ροπή κλίσεως 7

.2.5 τα σωστικά μέσα στην αντίθετη πλευρά του πλοίου από εκείνη προς την οποία κλίνει το πλοίο, υποτίθεται ότι ευρίσκονται στη θέση στοιβασίας.

.3 Ροπή που οφείλεται στην πίεση του ανέμου:

.3.1 ΚΑΤΗΓΟΡΙΑ Β: εφαρμόζεται πίεση ανέμου ίση με 120 N/m²,

ΚΑΤΗΓΟΡΙΕΣ Γ και Δ: εφαρμόζεται πίεση ανέμου ίση με 80 N/m² 7

.3.2 η επιφάνεια εφαρμογής πρέπει να είναι η προβολή της πλευρικής επιφάνειας του πλοίου άνωθεν της ισάλου γραμμής που αντιστοιχεί στην άθικτη κατάσταση 7

.3.3 ο μοχλοβραχίονας ροπής είναι η κατακόρυφη απόσταση από ένα σημείο στο ήμισυ του μέσου βυθίσματος που αντιστοιχεί στην άθικτη κατάσταση έως το κέντρο βάρους της πλευρικής επιφάνειας.

.2.4 Σε περίπτωση σημαντικής προοδευτικής κατακλύσεως, η οποία προκαλεί ταχεία μείωση του μοχλοβραχίονα ανόρθωσης κατά 0,04 μέτρα ή περισσότερο, η καμπύλη του μοχλοβραχίονα ανόρθωσης πρέπει να θεωρείται ότι τελειώνει στη γωνία προοδευτικής κατάκλυσης ενώ η περιοχή τιμών και η επιφάνεια που αναφέρονται στα σημεία .2.3.1 και .2.3.2 πρέπει να μετρώνται στη γωνία αυτή.

.2.5 Όταν η προοδευτική κατάκλυση είναι περιορισμένη και δεν βαίνει αμείωτη και προκαλεί βραδεία μείωση του μοχλοβραχίονα ανόρθωσης μικρότερη των 0,04 μέτρων, το υπόλοιπο της καμπύλης πρέπει να μειούται με βάση την υπόθεση ότι ο προοδευτικά κατακλυζόμενος χώρος κατακλύζεται εξ αρχής κατά τον τρόπο αυτό.

.2.6 Σε ενδιάμεσα στάδια κατακλύσεως, ο μέγιστος μοχλοβραχίονας ανόρθωσης πρέπει να είναι τουλάχιστον 0,05 μέτρα και η περιοχή τιμών των θετικών μοχλοβραχιόνων ανόρθωσης πρέπει να είναι τουλάχιστον 7 μοίρες. Σε όλες τις περιπτώσεις, πρέπει να υποτίθεται ένα μόνο ρήγμα στο κύτος και μία μόνο ελεύθερη επιφάνεια.

ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Β, Γ ΚΑΙ Δ ΚΑΙ ΤΑ ΥΦΙΣΤΑΜΕΝΑ ΠΛΟΙΑ ΤΗΣ ΚΑΤΗΓΟΡΙΑΣ Β:

.3 Για την εκτέλεση των υπολογισμών ευστάθειας σε κατάσταση βλάβης, οι διαχωρητότητες όγκου και επιφάνειας έχουν ως εξής:

>ΘΕΣΗ ΠΗΝΑΚΑ>

Μεγαλύτερες διαχωρητότητες επιφάνειας πρέπει να λαμβάνονται για τους χώρους οι οποίοι γειτνιάζουν με το επίπεδο ισάλου που έπαθε βλάβη και δεν περιέχουν σημαντική ποσότητα ενδιαιτήσεως ή μηχανών καθώς και χώροι που γενικά δεν καταλαμβάνονται από σημαντική ποσότητα φορτίου ή εφοδίων.

.4 Η υποτιθέμενη έκταση ζημίας είναι η εξής:

.1 διαμήκης έκταση: 3,0 μέτρα συν 3 % του μήκους του πλοίου ή 11 μέτρα ή 10 % του μήκους του πλοίου, όποια είναι η μικρότερη 7

.2 εγκάρσια έκταση (μετρώμενη από το εσωτερικό της πλευράς του πλοίου καθέτως προς τον άξονα συμμετρίας στο ύψος της ανώτατης εμφόρτου ισάλου γραμμής της υποδιαιρέσεως): το ένα πέμπτο που πλάτους του πλοίου, και

.3 κάθετη έκταση: από την άνω ακμή της τρόπιδος προς τα άνω απεριορίστως 7

.4 εάν βλάβη μικρότερης έκτασης από εκείνη που αναφέρεται στις παραγράφους .4.1, 4.2 και .4.3 μπορεί να συντελέσει στη δημιουργία σοβαρότερων συνθηκών από άποψη κλίσεως ή μειώσεως του μετακεντρικού ύψους, η βλάβη αυτή πρέπει να ληφθεί υπόψη κατά τους υπολογισμούς.

.5 Η ασύμμετρη κατάκλυση πρέπει να περιορίζεται στο ελάχιστο μέσω ικανοποιητικών διαρρυθμίσεων. Όταν απαιτείται η διόρθωση μεγάλων γωνιών κλίσεως, τα χρησιμοποιούμενα μέσα πρέπει να είναι αυτόματα, εφόσον είναι πρακτικώς δυνατόν. Σε όλες όμως τις περιπτώσεις που προβλέπονται χειριστήρια των εξαρτημάτων για την αντίρροπη κατάκλυση, πρέπει να υπάρχει δυνατότητα χειρισμού άνωθεν του καταστρώματος στεγανών. Για τα νέα πλοία των ΚΑΤΗΓΟΡΙΩΝ Β, Γ και Δ, η μέγιστη γωνία κλίσης του πλοίου μετά την κατάκλυση και πριν από την εξισορρόπηση δεν πρέπει να υπερβαίνει τις 15 μοίρες. Όταν απαιτούνται εξαρτήματα για την αντίρροπη κατάκλυση, ο χρόνος εξισορρόπησης δεν πρέπει να υπερβαίνει τα 15 λεπτά. Στον πλοίαρχο του πλοίου πρέπει να δίδονται κατάλληλες οδηγίες σχετικά με τη χρήση των εξαρτημάτων αντίρροπης κατακλύσεως.

.6 Η τελική κατάσταση μετά τη βλάβη και, στην περίπτωση ασύμμετρης κατακλύσεως, μετά τη λήψη μέτρων εξισορρόπησης πρέπει να πληροί τους ακόλουθους όρους:

.1 στην περίπτωση συμμετρικής κατακλύσεως, το απομένον μετακεντρικό ύψος πρέπει να είναι θετικό και τουλάχιστον ίσο προς 50 χιλιοστόμετρα, όπως υπολογίζεται με τη μέθοδο «σταθερού εκτοπίσματος» 7

.2 στην περίπτωση ασύμμετρης κατακλύσεως, η γωνία κλίσης για την κατάκλυση ενός διαμερίσματος πρέπει να μην υπερβαίνει τις 7 μοίρες για τα πλοία ΚΑΤΗΓΟΡΙΑΣ Β (νέα και υφιστάμενα) και τις 12 μοίρες για τα πλοία ΚΑΤΗΓΟΡΙΑΣ Γ και Δ (νέα). Σε περίπτωση ταυτόχρονης κατακλύσεως δύο παρακείμενων διαμερισμάτων, επιτρέπεται κλίση 12 μοιρών για τα νέα και υφιστάμενα πλοία της ΚΑΤΗΓΟΡΙΑΣ Β, με την προϋπόθεση ότι ο συντελεστής υποδιαίρεσης δεν θα υπερβαίνει το 0,50 σε κανένα σημείο του κατακλυσμένου μέρους του πλοίου 7

.3 σε καμία περίπτωση η γραμμή ορίου βυθίσεως δεν μπορεί να βυθίζεται κατά το τελικό στάδιο κατακλύσεως. Εάν θεωρηθεί ότι η γραμμή ορίου βυθίσεως είναι δυνατόν να βυθισθεί σε ενδιάμεσο στάδιο κατακλύσεως, η αρχή του κράτους της σημαίας του πλοίου δύναται να απαιτήσει να γίνουν οι έρευνες και διαρρυθμίσεις που κρίνει αναγκαίες για την ασφάλεια του πλοίου.

.7 Ο πλοίαρχος του πλοίου πρέπει να εφοδιάζεται με τα αναγκαία δεδομένα, προκειμένου να εξασφαλίζει στις συνθήκες υπηρεσίας επαρκή ευστάθεια στην άθικτη κατάσταση, ώστε το πλοίο να μπορεί να αντέξει σε περίπτωση σοβαρής ζημίας. Προκειμένου περί πλοίων που χρειάζονται αντίρροπη κατάκλυση, ο πλοίαρχος πρέπει να είναι ενήμερος των συνθηκών ευστάθειας στις οποίες βασίζονται οι υπολογισμοί κλίσεως και να έχει προειδοποιηθεί ότι το πλοίο ενδέχεται να λάβει υπερβολική κλίση, εάν υποστεί βλάβη σε δυσμενέστερες συνθήκες ευστάθειας στην άθικτη κατάσταση.

ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Β, Γ ΚΑΙ Δ ΚΑΙ ΤΑ ΥΦΙΣΤΑΜΕΝΑ ΠΛΟΙΑ ΤΗΣ ΚΑΤΗΓΟΡΙΑΣ Β ΜΕ ΧΩΡΟΥΣ ΦΟΡΤΙΟΥ RO-RO Ή ΜΕ ΧΩΡΟΥΣ ΕΙΔΙΚΗΣ ΚΑΤΗΓΟΡΙΑΣ:

.8 Τα στοιχεία που αναφέρονται στην παράγραφο .7, προκειμένου να δύναται ο πλοίαρχος να διατηρεί επαρκή ευστάθεια στην άθικτη κατάσταση, πρέπει να περιλαμβάνουν πληροφορίες όσον αφορά το μέγιστο επιτρεπόμενο ύψος του κέντρου βάρους του πλοίου άνωθεν της τρόπιδος (KG) ή, εναλλακτικά, το ελάχιστο επιτρεπόμενο μετακεντρικό ύψος (GM), για επαρκή περιοχή τιμών βυθισμάτων ή εκτοπισμάτων ώστε να περιλαμβάνονται όλες οι συνθήκες υπηρεσίας. Οι πληροφορίες πρέπει να δείχνουν την επίδραση διαφόρων τιμών διαγωγής του πλοίου λαμβάνοντας υπόψη τα όρια λειτουργίας.

.9 Κάθε πλοίο πρέπει να έχει κλίμακες βυθισμάτων καθαρά χαραγμένες στην πρώρα και την πρύμνη. Στην περίπτωση που τα σημεία των βυθισμάτων δεν ευρίσκονται σε εύκολα ορατό σημείο, ή οι επιχειρησιακοί περιορισμοί για μία ειδική μεταφορά καθιστούν δυσανάγνωστα τα σημεία βυθισμάτων, τότε το πλοίο πρέπει να είναι εξοπλισμένο και με αξιόπιστο σύστημα ένδειξης βυθισμάτων, με το οποίο δύνανται να προσδιορίζονται τα βυθίσματα της πρώρας και της πρύμνης.

.10 Μετά το πέρας της φόρτωσης του πλοίου και πριν την αναχώρησή του, ο πλοίαρχος προσδιορίζει την διαγωγή και ευστάθεια του πλοίου, ενώ επίσης διαπιστώνει και καταγράφει αν το σκάφος πληροί τα κριτήρια ευστάθειας που προβλέπονται στους σχετικούς κανονισμούς. Η εξακρίβωση της ευστάθειας του πλοίου πραγματοποιείται πάντοτε βάσει υπολογισμού. Για το σκοπό αυτό είναι δυνατό να χρησιμοποιείται ηλεκτρονικός υπολογιστής φόρτωσης και ευστάθειας ή άλλο ανάλογο μέσο.

ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Β, Γ ΚΑΙ Δ ΚΑΙ ΤΑ ΥΦΙΣΤΑΜΕΝΑ ΠΛΟΙΑ ΤΗΣ ΚΑΤΗΓΟΡΙΑΣ Β:

.11 Η αρχή του κράτους της σημαίας του πλοίου δεν δύναται να φανεί ελαστική ως προς τις απαιτήσεις σχετικά με την ευστάθεια σε περίπτωση βλάβης, εκτός εάν αποδειχθεί ότι το μετακεντρικό ύψος του πλοίου σε άθικτη κατάσταση σε οποιεσδήποτε συνθήκες υπηρεσίας, που απαιτείται γαι να αντιμετωπίσει τις ανωτέρω απαιτήσεις, είναι υπεραρκετό για την προβλεπόμενη υπηρεσία.

.12 Ελαστικότητα όσον αφορά τις απαιτήσεις σχετικά με την ευστάθεια σε περίπτωση βλάβης επιτρέπεται μόνο σε εξαιρετικές περιπτώσεις και με την προϋπόθεση ότι η αρχή του κράτους της σημαίας κρίνει ότι οι αναλογίες, ρυθμίσεις και λοιπά χαρακτηριστικά του πλοίου είναι τα πλέον ενδεδειγμένα για την ευστάθεια σε περίπτωση βλάβης που θα ήταν εφικτό και εύλογο να επιλεγούν κάτω από τις ειδικές αυτές περιστάσεις.

8-1 Ευστάθεια των επιβατικών πλοίων Ro-Ro σε περίπτωση βλάβης (R 8-1)

ΥΦΙΣΤΑΜΕΝΑ ΕΠΙΒΑΤΙΚΑ ΠΛΟΙΑ RO-RO ΤΗΣ ΚΑΤΗΓΟΡΙΑΣ Β:

.1 Τα υφιστάμενα επιβατικά πλοία Ro-Ro συμμορφώνονται με τις διατάξεις του κανονισμού 8 το αργότερο την ημερομηνία της πρώτης περιοδικής επιθεώρησης μετά την ημερομηνία συμμόρφωσης που καθορίζεται παρακάτω, ανάλογα με την τιμή της A/Amax, όπως αυτή ορίζεται στο παράρτημα της διαδικασίας υπολογισμού για την εκτίμηση των χαρακτηριστικών επιβίωσης των υφιστάμενων επιβατικών πλοίων Ro-Ro όταν χρησιμοποιείται απλουστευμένη μέθοδος βάσει της απόφασης Α.265 (VIII), την οποία εκπόνησε η επιτροπή θαλάσσιας ασφάλειας κατά την 59η σύνοδό της του Ιουνίου 1991 (MSC/Circ. 574):

>ΘΕΣΗ ΠΗΝΑΚΑ>

8-2 Ειδικές απαιτήσεις για τα επιβατικά πλοία Ro-Ro που μεταφέρουν 400 άτομα και άνω (R 8-2)

ΝΕΑ ΕΠΙΒΑΤΗΓΑ ΠΛΟΙΑ RO-RO ΤΩΝ ΚΑΤΗΓΟΡΙΩΝ Α, Β, Γ ΚΑΙ Δ ΚΑΙ ΤΑ ΥΦΙΣΤΑΜΕΝΑ ΕΠΙΒΑΤΙΚΑ ΠΛΟΙΑ RO-RO ΤΗΣ ΚΑΤΗΓΟΡΙΑΣ Β:

Κατά παρέκκλιση των διατάξεων των κανονισμών II-1/Β/8 και II-1/Β/8-1:

.1 Τα νέα επιβατικά πλοία Ro-Ro των οποίων έχει πιστοποιηθεί η δυνατότητα μεταφοράς 400 και πλέον ατόμων, θα συμμορφώνονται προς τις διατάξεις της παραγράφου .2.3 του κανονισμού II-1/Β/8, με την παραδοχή ότι η βλάβη έπληξε το πλοίο σε οποιοδήποτε σημείο καθ' όλο το μήκος του L.

.2 Τα υφιστάμενα επιβατηγά Ro-Ro των οποίων έχει πιστοποιηθεί η δυνατότητα μεταφοράς 400 και πλέον ατόμων, συμμορφώνονται προς τις απαιτήσεις της παραγράφου 1 το αργότερο κατά την ημερομηνία της πρώτης περιοδικής επιθεώρησης μετά την τελευταία μεταξύ των ημερομηνιών συμμόρφωσης που καθορίζονται στα εδάφια .2.1, .2.2 ή .2.3:

.2.1 >ΘΕΣΗ ΠΗΝΑΚΑ>

.2.2 >ΘΕΣΗ ΠΗΝΑΚΑ>

.2.3 Ηλικία του πλοίου ίση ή μεγαλύτερη των 20 ετών, όπου ο όρος «ηλικία του πλοίου» σημαίνει το χρόνο από την ημερομηνία τοποθέτησης της τρόπιδας ή την ημερομηνία όπου η κατασκευή είχε φθάσει σε ανάλογη φάση ή από την ημερομηνία κατά την οποία το πλοίο μετετράπη σε επιβατικό πλοίο Ro-Ro.

9 Ακραία διαφράγματα και διαφράγματα χώρου μηχανοστασίου (R 10)

ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Β, Γ ΚΑΙ Δ ΚΑΙ ΤΑ ΥΦΙΣΤΑΜΕΝΑ ΠΛΟΙΑ ΤΗΣ ΚΑΤΗΓΟΡΙΑΣ Β:

.1 Πρέπει να τοποθετείται ένα διάφραγμα πρωραίας δεξαμενής ζυγοσταθμίσεως ή διάφραγμα συγκρούσεως, στεγανό μέχρι του καταστρώματος στεγανών διαφραγμάτων. Αυτό το διάφραγμα πρέπει να τοποθετείται σε απόσταση από την πρωραία όχι μικρότερη του 5 % του μήκους του πλοίου και όχι μεγαλύτερη των 3 μέτρων συν 5 % του μήκους του πλοίου.

.2.1 Εάν οποιοδήποτε τμήμα του πλοίου κάτωθεν της ισάλου γραμμής εκτείνεται πρώραθεν της πρωραίας καθέτου, π.χ. ο πρωραίος βολβός, οι αποστάσεις που καθορίζονται στην παράγραφο 1 μετρώνται από ένα σημείο που ευρίσκεται:

.1 στο μέσο του μήκους της εν λόγω προεκτάσεως ή

.2 σε απόσταση 1,5 % του μήκους του πλοίου πρώραθεν της πρωραίας καθέτου ή

.3 σε απόσταση 3 μέτρων πρώραθεν της πρωραίας καθέτου.

.3 Όταν υπάρχει μία μακρά πρωραία υπερκατασκευή, το διάφραγμα πρωραίας δεξαμενής ζυγοσταθμίσεως ή το διάφραγμα συγκρούσεως εκτείνεται καιροστεγώς μέχρι το επόμενο πλήρες κατάστρωμα άνωθεν του καταστρώματος στεγανών. Η προέκταση αυτή είναι σχεδιασμένη κατά τρόπον ώστε να αποκλείεται το ενδεχόμενο πρόκλησης ζημίας στο εν λόγω κατάστρωμα λόγω βλάβης ή αποκόλλησης της θύρας πλώρης.

.4 Η προέκταση που απαιτείται στην παράγραφο 3 δεν είναι απαραίτητο να ευρίσκεται απευθείας άνωθεν του υποκείμενου διαφράγματος, υπό την προϋπόθεση ότι όλα τα μέρη της δεν υπερβαίνουν το όριο που αναφέρεται στην παράγραφο 1 ή στην παράγραφο 2.

Ωστόσο, στα υφιστάμενα πλοία της ΚΑΤΗΓΟΡΙΑΣ Β:

.1 όπου ένα κεκλιμένο επίπεδο (καταπέλτης) φορτώσεως σχηματίζει τμήμα της προεκτάσεως του διαφράγματος συγκρούσεως άνωθεν του καταστρώματος στεγανών, το τμήμα του κεκλιμένου επιπέδου που βρίσκεται άνω των 2,3 μέτρων άνωθεν του καταστρώματος στεγανών δεν μπορεί να εκτείνεται πέραν του 1,0 μέτρου εμπρός από τα πρωραία όρια που καθορίζονται στις παραγράφους 1 και 2.

.2 σε περίπτωση που το υφιστάμενο κεκλιμένο επίπεδο φορτώσεως δεν πληροί τις απαιτήσεις για να γίνει δεκτό ως προέκταση του διαφράγματος συγκρούσεως και η θέση του εμποδίζει την τοποθέτηση μιας τέτοιας προέκτασης στα όρια που προβλέπονται στην παράγραφο 1 ή στην παράγραφο 2, η προέκταση δύναται να τοποθετηθεί σε περιορισμένη απόσταση πίσω από το πρυμναίο όριο που καθορίζεται στην παράγραφο 1 ή στην παράγραφο 2. Η περιορισμένη πρυμναία απόσταση δεν υπερβαίνει την απόσταση που απαιτείται προκειμένου να αποφεύγονται οι αλληλεπιδράσεις με τον καταπέλτη φορτώσεως. Η προέκταση προς το διάφραγμα συγκρούσεως ανοίγει προς τα εμπρός και πληροί τις απαιτήσεις της παραγράφου 3 είναι δε διαρρυθμισμένη κατά τρόπον ώστε να αποκλείεται η πρόκληση ζημίας σε περίπτωση βλάβης ή αποκόλλησης του καταπέλτη φορτώσεως.

.5 Τα κεκλιμένα επίπεδα φορτώσεως που δεν συμμορφώνονται με τις προαναφερόμενες απαιτήσεις δεν θεωρούνται προέκταση του διαφράγματος συγκρούσεως.

.6 Για τα υφιστάμενα πλοία της κατηγορίας Β, οι απαιτήσεις των παραγράφων 3 και 4 θα ισχύσουν το αργότερο την ημερομηνία της πρώτης περιοδικής επιθεώρησης, μετά την ημερομηνία που αναφέρεται στην παράγραφο 1 του άρθρου 13 της παρούσης οδηγίας.

.7 Επίσης, κάθε πλοίο πρέπει να διαθέτει διάφραγμα πρυμναίας δεξαμενής ζυγοσταθμίσεως καθώς και διαφράγματα που χωρίζουν το μηχανοστάσιο από τους χώρους φορτίου και επιβατών πρώραθεν και πρύμνηθεν. Τα διαφράγματα αυτά πρέπει να είναι στεγανά μέχρι του καταστρώματος στεγανών. Εντούτοις, το διάφραγμα πρυμναίας δεξαμενής ζυγοσταθμίσεως μπορεί να σχηματίζει βαθμίδα κάτω από το κατάστρωμα στεγανών, εφόσον ο βαθμός ασφαλείας του πλοίου, όσον αφορά την υποδιαίρεση, δεν μειούται κατά συνέπεια.

.8 Σε όλες τις περιπτώσεις, οι χοάνες των ελικοφόρων ατράκτων πρέπει να κλείονται εντός στεγανών χώρων. Ο στυθιοθλίπτης πρέπει να βρίσκεται σε στεγανή σήραγγα ελικοφόρου άξονα ή σε άλλο στεγανό χώρο χωριστό από το διαμέρισμα της χοάνης των ελικοφόρων ατράκτων και τέτοιου όγκου ώστε, εάν κατακλυσθεί λόγω διαρροής μέσω του στυθιοθλίπτη, η γραμμή ορίου βυθίσεως να μην κατέλθει κάτω από την επιφάνεια της θάλασσας.

10 Διπύθμενα (R 12)

ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Β, Γ ΚΑΙ Δ ΚΑΙ ΤΑ ΥΦΙΣΤΑΜΕΝΑ ΠΛΟΙΑ ΤΗΣ ΚΑΤΗΓΟΡΙΑΣ Β:

.1 Πρέπει να υπάρχει ένα διπύθμενο και να εκτείνεται από το διάφραγμα της πρωραίας δεξαμενής ζυγοσταθμίσεως μέχρι του διαφράγματος της πρυμναίας δεξαμενής ζυγοσταθμίσεως στο μέτρο που τούτο είναι πρακτικά εφικτό και συμβιβάζεται προς τα χαρακτηριστικά και την κανονική λειτουργία του πλοίου.

.1 Σε πλοία μήκους ίσου ή μεγαλύτερου των 50 μέτρων και μικρότερου των 61 μέτρων πρέπει να υπάρχει διπύθμενο τουλάχιστον από το μηχανοστάσιο μέχρι του διαφράγματος της πρωραίας δεξαμενής ζυγοσταθμίσεως ή όσο πλησιέστερα προς αυτό είναι πρακτικώς δυνατό.

.2 Σε πλοία μήκους ίσου ή μεγαλύτερου των 61 μέτρων και μικρότερου των 76 μέτρων πρέπει να υπάρχει διπύθμενο τουλάχιστον εκτός του μηχανοστασίου και να εκτείνεται μέχρι των διαφραγμάτων της προωραίας και της πρυμναίας δεξαμενής ζυγοσταθμίσεως ή όσο πλησιέστερα προς αυτά είναι πρακτικώς δυνατό.

.3 Σε πλοία μήκους 76 μέτρων και άνω πρέπει να υπάρχει διπύθμενο στο μέσο του πλοίου και να εκτείνεται μέχρι τα διαφράγματα της πρωραίας και πρυμναίας δεξαμενής ζυγοσταθμίσεως, ή όσο πλησιέστερα προς αυτά είναι πρακτικώς δυνατό.

.2 Όπου απαιτείται η ύπαρξη διπύθμενου, το ύψος του πρέπει να συμμορφώνεται προς τους κανόνες αναγνωρισμένου οργανισμού και ο εσωτερικός πυθμένας να συνεχίζεται μέχρι των πλευρών του πλοίου έτσι ώστε ο πυθμένας να προστατεύεται μέχρι το κυρτό του κύτους. Η προστασία αυτή θεωρείται επαρκής εάν η γραμμή τομής της εξωτερικής ακμής του ελάσματος του ορίου βυθίσεως με τα ελάσματα του κυρτού του κύτους δεν ευρίσκεται σε κανένα σημείο χαμηλότερα ενός οριζόντιου επιπέδου που διέρχεται από το σημείο τομής του μέσου νομέα με εγκάρσια διαγώνιο γραμμή κεκλιμένη κατά 25 μοίρες ως προς το οριζόντιο επίπεδο που διέρχεται από την άνω όψη της τρόπιδος, η οποία τέμνει το επίπεδο αυτό σε σημείο που ευρίσκεται σε απόσταση από τον άξονα του πλοίου ίση προς το ήμισυ του πλάτους του πλοίου.

.3 Μικρά φρεάτια που κατασκευάζονται εντός του διπύθμενου και συνδέονται με τις διατάξεις αντλήσεως των κυτών κ.λπ. πρέπει να μην είναι βαθύτερα απ' όσο είναι απαραίτητο. Το βάθος του φρεατίου σε καμία περίπτωση δεν πρέπει να είναι μεγαλύτερο από το βάθος του διπύθμενου στον άξονα συμμετρίας του πλοίου μειωμένο κατά 460 χιλιοστόμετρα, το δε φρεάτιο δεν πρέπει να εκτείνεται κάτωθεν του οριζόντιου επιπέδου που αναφέρεται στην παράγραφο .2. Εντούτοις, στο πρυμναίο άκρο της σήραγγας του ελικοφόρου άξονα, επιτρέπεται η ύπαρξη φρεατίου που εκτείνεται μέχρι του εξωτερικού πυθμένα. Η αρχή του κράτους της σημαίας του πλοίου δύναται να επιτρέπει άλλα φρεάτια (π.χ. για λιπαντέλαια κάτωθεν των κυρίων μηχανών), εάν πεισθεί ότι οι διαρρυθμίσεις του συνόλου παρέχουν ισοδύναμη προστασία προς εκείνη που παρέχεται από διπύθμενο που συμμορφώνεται με τον παρόντα κανονισμό.

.4 Δεν είναι αναγκαία η εγκατάσταση διπύθμενου κατά μήκος στεγανών διαμερισμάτων μετρίου μεγέθους, που χρησιμοποιούνται αποκλειστικώς για τη μεταφορά υγρών, υπό τον όρο ότι, κατά τη γνώμη της αρχής του κράτους της σημαίας του πλοίου, η ασφάλεια του πλοίου σε περίπτωση βλάβης του πυθμένος ή των πλευρών δεν θα μειωθεί εξαιτίας αυτού.

.5 Η αρχή του κράτους της σημαίας του πλοίου δύναται να επιτρέψει να μην υπάρχει διπύθμενο σε τμήμα του πλοίου το οποίο υποδιαιρείται με συντελεστή που δεν υπερβαίνει το 0,50, εάν πεισθεί ότι η εγκατάσταση διπύθμενου στο τμήμα αυτό δεν συμβιβάζεται προς τα χαρακτηριστικά και την καλή λειτουργία του πλοίου.

11 Προσδιορισμός, χάραξη και εγγραφή εμφόρτων ισάλων γραμμών υποδιαιρέσεως (R 13)

ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Β, Γ ΚΑΙ Δ ΚΑΙ ΤΑ ΥΦΙΣΤΑΜΕΝΑ ΠΛΟΙΑ ΤΗΣ ΚΑΤΗΓΟΡΙΑΣ Β:

.1 Προκειμένου να τηρείται ο απαιτούμενος βαθμός υποδιαιρέσεως, πρέπει να προσδιορίζεται και να χαράσσεται στις πλευρές του πλοίου, στο μέσο του, έμφορτος ίσαλος γραμμή που αντιστοιχεί στο εγκεκριμένο βύθισμα υποδιαιρέσεως. Ένα πλοίο που διαθέτει χώρους ειδικώς διασκευασμένους για την εναλλάξ μεταφορά επιβατών και φορτίου μπορεί, κατόπιν επιθυμίας του πλοιοκτήτη, να σημανθεί με μία ή περισσότερες πρόσθετες εμφόρτους ισάλους γραμμές που να αντιστοιχούν στα βυθίσματα υποδιαιρέσεως που δύναται να εκρίνει η αρχή του κράτους της σημαίας του πλοίου για τις περιπτώσεις εναλλάξ υπηρεσίας του πλοίου.

.2 Οι προσδιοριζόμενες και χαρασσόμενες έμφορτοι ίσαλοι γραμμές υποδιαιρέσεως καταγράφονται στο έγγραφο συμμόρφωσης και διακρίνονται από την ένδειξη Γ.1, εάν υπάρχει μόνο μία έμφορτος ίσαλος γραμμή υποδιαιρέσεως. Εάν υπάρχουν περισσότερες από μία έμφορτοι ίσαλοι γραμμές υποδιαιρέσεως, οι εναλλακτικές συνθήκες εμφαίνονται ως Γ.2, Γ.3, Γ.4, κ.λπ.

.3 Το ύψος εξάλων που αντιστοιχεί σε καθεμία από αυτές τις έμφορτους ίσαλους γραμμές πρέπει να μετράται στην ίδια θέση και από την ίδια γραμμή καταστρώματος, όπως προσδιορίζεται το ύψος εξάλων σύμφωνα με την ισχύουσα διεθνή σύμβαση για τις εμφόρτους ισάλους γραμμές.

.4 Το ύψος εξάλων που αντιστοιχεί σε κάθε εγκεκριμένη έμφορτο ίσαλο γραμμή υποδιαιρέσεως καθώς και οι συνθήκες υπηρεσίας για τις οποίες έχει εγκριθεί πρέπει να αναγράφονται σαφώς στο έγγραφο συμμόρφωσης.

.5 Σε καμία περίπτωση, η χάραξη οποιασδήποτε εμφόρτου ισάλου γραμμής υποδιαιρέσεως δεν πρέπει να γίνεται άνωθεν της ανωτάτης εμφόρτου ισάλου γραμμής σε θαλάσσιο νερό, όπως προσδιορίζεται συναρτήσει της αντοχής του πλοίου ή βάσει της ισχύουσας διεθνούς συμβάσεως για τις εμφόρτους ισάλους γραμμές.

.6 Ανεξάρτητα από τη θέση χαράξεως των έμφορτων ισάλων γραμμών υποδιαιρέσεως, το πλοίο σε καμία περίπτωση δεν πρέπει να φορτώνεται κατά τρόπον ώστε να βυθίζεται η έμφορτος ίσαλος γραμμή που αντιστοιχεί στην εποχή του έτους και στην περιοχή, όπως προσδιορίζεται στην ισχύουσα διεθνή σύμβαση για τις εμφόρτους ισάλους γραμμές.

.7 Ένα πλοίο δεν μπορεί σε καμία περίπτωση να φορτώνεται κατά τρόπον ώστε, όταν ευρίσκεται σε θαλάσσιο νερό, να βυθίζεται η έμφορτος ίσαλος γραμμή υποδιαιρέσεως που αντιστοιχεί στο συγκεκριμένο δρομολόγιο και στις συνθήκες υπηρεσίας του πλοίου.

12 Κατασκευή και αρχική δοκιμή στεγανών διαφραγμάτων, κ.λπ. (R 14)

ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Β, Γ ΚΑΙ Δ ΚΑΙ ΤΑ ΥΦΙΣΤΑΜΕΝΑ ΠΛΟΙΑ ΤΗΣ ΚΑΤΗΓΟΡΙΑΣ Β:

.1 Κάθε στεγανό διάφραγμα υποδιαιρέσεως, είτε εγκάρσιο είτε διάμηκες, πρέπει να κατασκευάζεται κατά τρόπο ώστε να είναι ικανό να υφίσταται, με το κατάλληλο περιθώριο αντοχής, την πίεση που οφείλεται στη μέγιστη στήλη ύδατος που είναι δυνατόν να φέρει σε περίπτωση βλάβης του πλοίου, τουλάχιστον δε, την πίεση που οφείλεται σε στήλη ύδατος ύψους έως τη γραμμή ορίου βυθίσεως. Η κατασκευή των διαφραγμάτων τούτων πρέπει να συμμορφώνεται στους κανονισμούς αναγνωρισμένου οργανισμού.

.2.1 Οι βαθμίδες και οι εσοχές των διαφραγμάτων πρέπει να είναι στεγανές και ίσης αντοχής προς τα διαφράγματα στα σημεία στα οποία ευρίσκεται καθεμία.

.2.2 Εάν νομείς ή ζυγά διέρχονται διαμέσου στεγανού καταστρώματος ή διαφράγματος, το κατάστρωμα ή διάφραγμα πρέπει να είναι στεγανό εκ κατασκευής χωρίς τη χρήση ξύλου ή τσιμέντου.

.3 Η δοκιμή στεγανότητας των κυρίων διαμερισμάτων με πλήρωση αυτών δι' ύδατος δεν είναι υποχρεωτική. Όταν δεν εκτελείται η δοκιμή πληρώσεως δι' ύδατος, η δοκιμή με εκτόξευση ύδατος με εύκαμπτο σωλήνα είναι υποχρεωτική. Η δοκιμή αυτή πρέπει να εκτελείται κατά το πλέον προχωρημένο στάδιο του εξοπλισμού του πλοίου. Εν πάση περιπτώσει, πρέπει να εκτελείται λεπτομερής επιθεώρηση των στεγανών διαφραγμάτων.

.4 Η πρωραία δεξαμενή ζυγοσταθμίσεως, τα διπύθμενα (συμπεριλαμβανομένων των τροπίδων αγωγών) και οι εσωτερικοί πυθμένες πρέπει να δοκιμάζονται με στήλη ύδατος που αντιστοιχεί στις απαιτήσεις της παραγράφου .1.

.5 Οι δεξαμενές που προορίζονται για υγρά και αποτελούν μέρος της υποδιαιρέσεως του πλοίου πρέπει να δοκιμάζονται ως προς τη στεγανότητα με στήλη ύδατος ύψους μέχρι την ανώτατη έμφορτο ίσαλο γραμμή υποδιαιρέσεως ή δύο τρίτων του ύψους από της άνω όψεως της τρόπιδος μέχρι της γραμμής ορίου βυθίσεως στην περιοχή των δεξαμενών, όποιο είναι μεγαλύτερο. Εν πάση όμως περιπτώσει, το ύψος της στήλης πρέπει να μην είναι κατώτερο των 0,9 μέτρων άνωθεν της οροφής της δεξαμενής 7 εάν η δοκιμή με νερό δεν είναι πρακτικώς δυνατή, είναι αποδεκτή η δοκιμή διαφυγής αέρα ενώ οι δεξαμενές υφίστανται πίεση αέρα όχι μεγαλύτερη των 0,14 bar.

.6 Οι δοκιμές που αναφέρονται στις παραγράφους .4 και .5 έχουν ως σκοπό την εξακρίβωση της στεγανότητας της κατασκευαστικής διατάξεως της υποδιαιρέσεως και δεν πρέπει να θεωρούνται ως δοκιμές της καταλληλότητας διαμερίσματος για την εναποθήκευση υγρών καυσίμων ή για άλλους ειδικούς σκοπούς, για τους οποίους ενδέχεται να απαιτείται δοκιμή αυστηρότερου χαρακτήρα ανάλογα με το ύψος στο οποίο δύναται να ανέλθει το υγρό στη δεξαμενή ή στις συνδέσεις της.

13 Ανοίγματα σε στεγανά διαφράγματα (R 15)

ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Β, Γ ΚΑΙ Δ ΚΑΙ ΤΑ ΥΦΙΣΤΑΜΕΝΑ ΠΛΟΙΑ ΤΗΣ ΚΑΤΗΓΟΡΙΑΣ Β:

.1 Ο αριθμός των ανοιγμάτων στα στεγανά διαφράγματα πρέπει να περιορίζεται στο ελάχιστο που συμβιβάζεται με τα χαρακτηριστικά και την καλή λειτουργία του πλοίου. Για το κλείσιμο των ανοιγμάτων αυτών πρέπει να προβλέπονται ικανοποιητικά μέσα.

.2.1 Στα σημεία διελεύσεως σωλήνων, ευδιαίων (μπούνια), ηλεκτρικών καλωδίων κ.λπ. από στεγανά διαφράγματα υποδιαιρέσεως, πρέπει να λαμβάνονται κατάλληλα μέτρα για την εξασφάλιση της στεγανής ακεραιότητας των διαφραγμάτων.

.2.2 Βαλβίδες που δεν αποτελούν μέρος συστήματος σωληνώσεων δεν επιτρέπεται να υπάρχουν στα στεγανά διαφράγματα υποδιαιρέσεως.

.2.3 Στα συστήματα που διαπερνούν στεγανά διαφράγματα υποδιαιρέσεως δεν πρέπει να χρησιμοποιείται μόλυβδος ή άλλο θερμοευαίσθητο υλικό, εάν η φθορά αυτών των συστημάτατων σε περίπτωση πυρκαγιάς μπορεί να μειώσει τη στεγανή ακεραιότητα των διαφραγμάτων.

.3.1 Δεν επιτρέπονται θύρες, ανθρωποθυρίδες ή ανοίγματα επικοινωνίας:

.1 στο διάφραγμα συγκρούσεως κάτωθεν της γραμμής ορίου βυθίσεως,

.2 σε εγκάρσια στεγανά διαφράγματα που χωρίζουν ένα χώρο φορτίου από παρακείμενο χώρο φορτίου, εκτός από εκείνα που προβλέπονται στην παράγραφο 10.1 και στον κανονισμό 14.

.3.2 Με εξαίρεση τα προβλεπόμενα στην παράγραφο .3.3, το διάφραγμα συγκρούσεως επιτρέπεται να διαπεράται κάτωθεν της γραμμής ορίου βυθίσεως από έναν το πολύ σωλήνα για την εξυπηρέτηση του υγρού στην πρωραία δεξαμενή ζυγοσταθμίσεως, υπό τον όρο ότι ο σωλήνας αυτός είναι εφοδιασμένος με κοχλιωτή βαλβίδα με δυνατότητα χειρισμού από σημείο άνωθεν του καταστρώματος στεγανών. Το σώμα της βαλβίδας πρέπει να είναι στερεωμένο εντός της πρωραίας δεξαμενής ζυγοσταθμίσεως επί του διαφράγματος συγκρούσεως. Εντούτοις, επιτρέπεται η τοποθέτηση αυτής της βαλβίδας στην πρυμναία πλευρά του διαφράγματος συγκρούσεως, υπό την προϋπόθεση ότι η βαλβίδα είναι άμεσα προσπελάσιμη υπό όλες τις συνθήκες εργασίας και ο χώρος στον οποίο τοποθετείται δεν είναι χώρος φορτίου.

.3.3 Εάν η πρωραία δεξαμενή ζυγοσταθμίσεως είναι διαιρεμένη κατά τρόπον ώστε να περιέχει δύο διαφορετικά είδη υγρών, το διάφραγμα συγκρούσεως μπορεί να διαπεράται κάτωθεν της γραμμής ορίου βυθίσεως από δύο σωλήνες, καθένας από τους οποίους έχει τοποθετηθεί σύμφωνα με την παράγραφο .3.1, υπό τον όρο ότι δεν υπάρχει άλλη λύση εκτός της εγκαταστάσεως τέτοιου δεύτερου σωλήνα και ότι, λαμβανομένης υπόψη της προβλεπόμενης πρόσθετης υποδιαιρέσεως στην πρωραία δεξαμενή ζυγοσταθμίσεως, η ασφάλεια του πλοίου διατηρείται.

.4 Εντός των χώρων που περιλαμβάνουν τις κύριες και βοηθητικές μηχανές προώσεως, συμπεριλαμβανομένων των λεβήτων που χρησιμοποιούνται για την πρόωση, δεν επιτρέπεται η ύπαρξη περισσότερων από μία θύρα σε κάθε κύριο εγκάρσιο στεγανό διάφραγμα, με εξαίρεση τις θύρες των σηράγγων ελικοφόρου άξονα. Εάν υπάρχουν δύο ή περισσότεροι ελικοφόροι άξονες πρέπει να συνδέονται με διάδρομο εσωτερικής επικοινωνίας. Εάν υπάρχουν δύο άτρακτοι, πρέπει να τοποθετείται μόνο μία θύρα μεταξύ του μηχανοστασίου και του χώρου των σηράγγων, όταν δε υπάρχουν περισσότεροι από δύο ελικοφόροι άξονες πρέπει να τοποθετούνται μόνο δύο θύρες. Οι θύρες αυτές πρέπει να είναι ολισθαίνουσες και να τοποθετούνται κατά τρόπον ώστε τα κατώφλια τους να είναι όσο το δυνατόν υψηλότερα. Ο χειροκίνητος μοχλός για το χειρισμό των θυρών αυτών άνωθεν του καταστρώματος στεγανών πρέπει να τοποθετείται έξω από τους χώρους που περιλαμβάνουν τις μηχανές.

.5.1 ΥΦΙΣΤΑΜΕΝΑ ΠΛΟΙΑ ΤΗΣ ΚΑΤΗΓΟΡΙΑΣ Β ΚΑΙ ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Β, Γ ΚΑΙ Δ ΜΗΚΟΥΣ ΚΑΤΩ ΤΩΝ 24 ΜΕΤΡΩΝ:

Οι στεγανές θύρες πρέπει να είναι ολισθαίνουσες ή γιγγλυμωτές ή ισοδύναμου τύπου. Ελασμάτινες θύρες που στερεώνονται απλώς με κοχλίες καθώς και θύρες που κλείνουν με τη βαρύτητα ή με την ενέργεια πίπτοντος βάρους δεν επιτρέπονται.

ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Β, Γ ΚΑΙ Δ, ΜΗΚΟΥΣ 24 ΜΕΤΡΩΝ ΚΑΙ ΑΝΩ:

Οι στεγανές θύρες, εκτός από τις περιπτώσεις που προβλέπονται στην παράγραφο 10.1 ή στον κανονισμό 14, είναι μηχανοκίνητες ολισθαίνουσες θύρες που πληρούν τους όρους της παραγράφου 7, με δυνατότητα ταυτόχρονου κλεισίματος από την κεντρική κονσόλα στη γέφυρα του πλοίου σε χρόνο μικρότερο από 60 δευτερόλεπτα, όταν το πλοίο είναι σε όρθια θέση.

.5.2 ΥΦΙΣΤΑΜΕΝΑ ΠΛΟΙΑ ΤΗΣ ΚΑΤΗΓΟΡΙΑΣ Β ΚΑΙ ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Β, Γ ΚΑΙ Δ, ΜΗΚΟΥΣ ΚΑΤΩ ΤΩΝ 24 ΜΕΤΡΩΝ:

Οι ολισθαίνουσες θύρες μπορούν να είναι:

χειροκίνητες μόνο ή

μηχανοκίνητες και χειροκίνητες.

ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Β, Γ ΚΑΙ Δ, ΜΗΚΟΥΣ 24 ΜΕΤΡΩΝ ΚΑΙ ΑΝΩ:

Στα πλοία των οποίων ο συνολικός αριθμός στεγανών θυρών δεν υπερβαίνει τις δύο και οι εν λόγω θύρες βρίσκονται στο μηχανοστάσιο ή στα πέριξ διαφράγματα, η αρχή του κράτους της σημαίας δύναται να επιτρέπει τη χειροκίνητη και μόνο λειτουργία των δύο αυτών θυρών. Όταν υπάρχουν χειροκίνητες ολισθαίνουσες θύρες, πρέπει να κλείνονται προ του απόπλου του πλοίου για δρομολόγιο μεταφοράς επιβατών και να παραμένουν κλειστές κατά τη διάρκεια του πλου.

ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Β, Γ ΚΑΙ Δ, ΜΗΚΟΥΣ ΚΑΤΩ ΤΩΝ 24 ΜΕΤΡΩΝ ΚΑΙ ΤΑ ΥΦΙΣΤΑΜΕΝΑ ΠΛΟΙΑ ΤΗΣ ΚΑΤΗΓΟΡΙΑΣ Β:

.5.3 Τα μέσα χειρισμού, χειροκίνητα ή μηχανοκίνητα, οποιασδήποτε ολισθαίνουσας στεγανής θύρας, μηχανοκίνητης ή χειροκίνητης, πρέπει να είναι ικανά να κλείνουν τη θύρα και όταν το πλοίο λαμβάνει κλίση 15 μοιρών από οποιαδήποτε πλευρά. Λαμβάνονται επίσης υπόψη οι δυνάμεις που ενδεχομένως επενεργούν και στις δύο πλευρές των θυρών σε περίπτωση που σημειώνεται ροή ύδατος διαμέσου του ανοίγματος η οποία αντιστοιχεί σε φορτίο στατικής ενέργειας ισοδύναμο με στήλη ύδατος ύψους τουλάχιστον ενός μέτρου πάνω από το κατώφλι στον άξονα συμμετρίας της θύρας.

ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Β, Γ ΚΑΙ Δ, ΜΗΚΟΥΣ 24 ΜΕΤΡΩΝ ΚΑΙ ΑΝΩ:

.5.4 Τα όργανα ελέγχου των στεγανών θυρών, συμπεριλαμβανομένων των υδραυλικών σωληνώσεων και των ηλεκτρικών καλωδίων, πρέπει να τοποθετούνται όσο πλησιέστερα είναι πρακτικά δυνατό στο διάφραγμα στο οποίο ευρίσκονται οι θύρες, προκειμένου να ελαχιστοποιείται η πιθανότητα να επηρεαστούν από οποιαδήποτε ζημία, την οποία μπορεί να υποστεί το πλοίο. Η θέση εγκαταστάσεως των στεγανών θυρών και οργάνων του ελέγχου τους πρέπει να είναι τέτοια ώστε, εάν το πλοίο υποστεί βλάβη εντός του ενός πέμπτου του πλάτους του, μετρώμενης της αποστάσεως αυτής καθέτως προς τον άξονα συμμετρίας και στο επίπεδο της ανώτατης ισάλου γραμμής υποδιαιρέσεως, να μην βλάπτεται η λειτουργία των στεγανών θυρών μακράν του τμήματος του πλοίου που υπέστη βλάβη.

.5.5 Όλες οι μηχανοκίνητες και χρειοκίνητες ολισθαίνουσες στεγανές θύρες εφοδιάζονται με δείκτες που δείχνουν, σε όλες τις θέσεις χειρισμού εξ αποστάσεως, εάν οι θύρες είναι ανοικτές ή κλειστές. Οι θέσεις χειρισμού εξ αποστάσεως βρίσκονται μόνο στη γέφυρα του πλοίου, όπως αυτό απαιτείται στην παράγραφο 7.1.5 ενώ η θέση της χειροκίνητης λειτουργίας βρίσκεται άνωθεν του καταστρώματος στεγανών διαφραγμάτων, όπως απαιτείται στην παράγραφο 7.1.4.

ΥΦΙΣΤΑΜΕΝΑ ΠΛΟΙΑ ΤΗΣ ΚΑΤΗΓΟΡΙΑΣ Β ΚΑΙ ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Β, Γ ΚΑΙ Δ ΜΗΚΟΥΣ ΚΑΤΩ ΤΩΝ 24 ΜΕΤΡΩΝ:

.5.6 Οι στεγανές θύρες που δεν συμμορφώνονται προς τις διατάξεις των παραγράφων 5.1 έως 5.5 πρέπει να κλείνονται αμέσως μετά την αναχώρηση και να παραμένουν κλειστές κατά τη διάρκεια του πλου. Ο χρόνος κατά τον οποίο ανοίγονται στο λιμάνι και κλείνονται πριν την αναχώρηση του πλοίου πρέπει να καταγράφεται στο ημερολόγιο της γέφυρας.

ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ ΠΛΟΙΩΝ Β, Γ ΚΑΙ Δ, ΜΗΚΟΥΣ ΚΑΤΩ ΤΩΝ 24 ΜΕΤΡΩΝ ΚΑΙ ΤΑ ΥΦΙΣΤΑΜΕΝΑ ΠΛΟΙΑ ΤΗΣ ΚΑΤΗΓΟΡΙΑΣ Β:

.6 Οι χειροκίνητες ολισθαίνουσες θύρες δύνανται να έχουν οριζόντια ή κατακόρυφη κίνηση. Ο μηχανισμός της θύρας πρέπει να μπορεί να τεθεί σε λειτουργία επιτοπίως από αμφότερες τις πλευρές της θύρας και επιπροσθέτως από προσιτή θέση άνωθεν του καταστρώματος στεγανών με πλήρη περιστροφή στροφάλου ή με άλλη κίνηση, η οποία παρέχει τα ίδια εχέγγυα ασφάλειας και είναι εγκεκριμένου τύπου. Στην περίπτωση του χειροκίνητου μοχλού, ο απαιτούμενος χρόνος για το πλήρες κλείσιμο της θύρας, όταν το πλοίο είναι σε όρθια θέση, δεν πρέπει να υπερβαίνει τα 90 δευτερόλεπτα.

.7 ΥΦΙΣΤΑΜΕΝΑ ΠΛΟΙΑ ΤΗΣ ΚΑΤΗΓΟΡΙΑΣ Β:

Οι μηχανοκίνητες ολισθαίνουσες θύρες μπορούν να έχουν κατακόρυφη ή οριζόντια κίνηση. Εάν μία θύρα λειτουργεί με μηχανική ενέργεια από κεντρικό σταθμό, ο μηχανισμός πρέπει να είναι διατεταγμένος κατά τρόπον ώστε η θύρα να μπορεί να τεθεί σε λειτουργία με μηχανική ενέργεια και επιτοπίως και από αμφότερες τις πλευρές. Σε κάθε πλευρά του διαφράγματος πρέπει να προβλέπονται λαβές τοπικού χειρισμού που συνδέοναι με το μηχανισμό που κινείται με μηχανική ενέργεια και να είναι διατεταγμένες έτσι ώστε πρόσωπα που διέρχονται διά του ανοίγματος της θύρας να δύνανται να κρατήσουν και τις δύο λαβές στη θέση του ανοίγματος και να μη δύνανται να θέσουν ακούσια σε λειτουργία το μηχανισμό κλεισίματος. Οι μηχανοκίνητες ολισθαίνουσες θύρες πρέπει επίπλέον να είναι εφοδιασμένες με χειροκίνητο μηχανισμό που λειτουργεί τόσο και από τις δύο πλευρές των θυρών όσο και από προσιτό σημείο άνωθεν του καταστρώματος στεγανών, με πλήρη περιστροφή στροφάλου ή με άλλη κίνηση, η οποία παρέχει τα ίδια εχέγγυα ασφάλειας και είναι εγκεκριμένου τύπου. Πρέπει να λαμβάνονται μέτρα ώστε να δίνεται προειδοποίηση με ηχητικό σήμα ότι η θύρα άρχισε να κλείνει, η οποία πρέπει να συνεχίζεται μέχρι του πλήρους κλεισίματος. Επιπλέον, σε περιοχές με θόρυβο απαιτείται το ηχητικό προειδοποιητικό σήμα να συμπληρώνεται από ένα διακοπτόμενο οπτικό σήμα επί της θύρας.

ΝΕΑ ΠΛΟΙΑ ΤΩΝ ΚΑΤΗΓΟΡΙΩΝ Β, Γ ΚΑΙ Δ, ΜΗΚΟΥΣ 24 ΜΕΤΡΩΝ ΚΑΙ ΑΝΩ:

.7.1 Κάθε μηχανοκίνητη ολισθαίνουσα στεγανή θύρα πρέπει:

.1 να εφοδιάζεται με κατακόρυφη ή οριζόντια κίνηση 7

.2 να έχει με την επιφύλαξη της παραγράφου 11, ανώτατο καθαρό πλάτος 1,2 μέτρων. Η αρχή του κράτους της σημαίας δύναται να επιτρέπει πλατύτερες θύρες, μόνο σε περίπτωση που αυτό θεωρείται απαραίτητο για την αποτελεσματική λειτουργία του πλοίου, με την προϋπόθεση ότι λαμβάνονται υπόψη τα άλλα μέτρα ασφάλειας, συμπεριλαμβανομένων των ακολούθων:

.2.1 δίδεται ιδιαίτερη σημασία στην αντοχή της θύρας και στους μηχανισμούς κλεισίματος προκειμένου να αποφεύγονται οι διαρροές 7

.2.2 η θύρα βρίσκεται εκτός της ζώνης ζημίας Β/5 7

.2.3 η θύρα είναι κλειστή όταν το πλοίο πλέει στη θάλασσα, εκτός από περιορισμένα χρονικά διαστήματα, όταν αυτό είναι άκρως απαραίτητο κατά την κρίση της αρχής του κράτους της σημαίας

.3 να εφοδιάζεται με τον κατάλληλο εξοπλισμό για να ανοίγει και να κλείνει ηλεκτρικά, υδραυλικά ή με οποιοδήποτε άλλο μηχανικό τρόπο που εγκρίνεται από την αρχή του κράτους της σημαίας.

.4 να εφοδιάζεται με χειροκίνητο μηχανισμό. Η θύρα είναι δυνατό να ανοίγεται και να κλείνεται χειροκίνητα από κάθε πλευρά της και, επιπλέον, να κλείνεται από ενά προσιτό σημείο άνωθεν του καταστρώματος στεγανών, με πλήρη περιστροφή στροφάλου ή με άλλη κίνηση, η οποία παρέχει την ίδια εγγύηση ασφάλειας και εγκρίνεται από την αρχή του κράτους της σημαίας. Προβλέπονται ενδείξεις όσον αφορά την κατεύθυνση περιστροφής ή τις άλλες κινήσεις σε όλες τις θέσεις λειτουργίας. Η χρονική περίοδος που απαιτείται για το πλήρες κλείσιμο της θύρας, όταν αυτό πραγματοποιείται με χειροκίνητο μοχλό δεν υπερβαίνει τα 90 δευτερόλεπτα με το πλοίο σε όρθια θέση.

.5 να εφοδιάζεται με όργανα ελέγχου για το μηχανοκίνητο άνοιγμα και κλείσιμο της θύρας και από τις δύο πλευρές της θύρας καθώς επίσης και για το μηχανοκίνητο κλείσιμο της θύρας από την κεντρική κονσόλα στη γέφυρα του πλοίου.

.6 να εφοδιάζεται με ηχητικό προειδοποιητικό σήμα, χωριστό από κάθε άλλο ηχητικό σήμα στην περιοχή, το οποίο θα ηχεί κάθε φορά που κλείνει μηχανοκίνητα η θύρα εξ αποστάσεως και το οποίο θα ηχεί τουλάχιστον για 5 δευτερόλεπτα αλλά όχι πάνω από 10 δευτερόλεπτα πριν να αρχίσει να κινείται η θύρα και θα συνεχίζει να ηχεί μέχρι το οριστικό κλείσιμο της θύρας. Σε περίπτωση χειροκίνητου εξ αποστάσεως χειρισμού της θύρας είναι αρκετό το προειδοποιητικό σήμα να ηχεί μόνο κατά τη στιγμή που κινείται η θύρα. Επιπλέον, σε χώρους επιβατών και σε χώρους με θόρυβο η αρχή του κράτους της σημαίας δύναται να απαιτεί το ηχητικό προειδοποιητικό σήμα να συμπληρώνεται από ένα διακοπτόμενο οπτικό σήμα επί της θύρας, και

.7 να έχει σχεδόν σταθερό ρυθμό μηχανοκίνητου κλεισίματος. Η χρονική περίοδος κλεισίματος, από τη στιγμή που η θύρα αρχίζει να κινείται έως τη στιγμή που κλείνει εντελώς, δεν είναι σε καμία περίπτωση μικρότερη από 20 δευτερόλεπτα και δεν υπερβαίνει τα 40 δευτερόλεπτα όταν το πλοίο βρίσκεται σε όρθια θέση.

.7.2 Η ηλεκτρική ενέργεια που απαιτείται για τη λειτουργία των μηχανοκίνητων στεγανών θυρών ολισθαίνοντος τύπου πρέπει να παρέχεται από τον ηλεκτρικό πίνακα έκτακτης ανάγκης, είτε απευθείας είτε μέσω ενός πίνακα διανομής ειδικά για το σκοπό αυτό ο οποίος τοποθετείται άνωθεν του καταστρώματος στεγανών. Τα σχετικά κυκλώματα ελέγχου, ενδείξεως και προειδοποιήσεως πρέπει να τροφοδοτούνται από τον ηλεκτρικό πίνακα έκτακτης ανάγκης, είτε απευθείας είτε μέσω ενός πίνακα διανομής ειδικά για το σκοπό αυτό, που είναι τοποθετημένος άνωθεν του καταστρώματος στεγανών και να μπορούν τα τροφοδοτούνται από την προσωρινή πηγή ενέργειας κινδύνου, σε περίπτωση αστοχίας της κύριας πηγής ηλεκτρικής ενέργειας ή της πηγής ενέργειας έκτακτης ανάγκης.

.7.3 Οι μηχανοκίνητες ολισθαίνουσες στεγανές θύρες πρέπει να έχουν:

.1 είτε ένα κεντρικό υδραυλικό σύστημα με δύο ανεξάρτητες πηγές ενέργειας, έκαστη των οποίων πρέπει να αποτελείται από έναν κινητήρα και μία αντλία ικανή να κλείνει ταυτόχρονα